Mesyuarat Jawatankuasa Fatwa Negeri Johor yang bersidang pada 26 Julai 2007 telah membincangkan mengenai Kepercayaan, Ajaran, Amalan dan Pegangan Arifin bin Mohd @ Ayah Pin.

Alhamdulillah fatwanya:

1.
 Bahawasanya kepercayaan, ajaran, amalan dan pegangan Arifin bin Mohd @ Ayah Pin adalah karut, palsu, sesat lagi menyesatkan, menyeleweng, bertentangan dengan aqidah, syariat dan akhlak Islam serta boleh membawa ancaman kepada ummah, negara dan ketenteraman orang awam kerana antara kepercayaan, ajaran, amalan dan pegangannya:

 1.1. menghina Allah s.w.t, Rasulullah s.a.w dan umat Islam;
 1.2. menghina dan mempersenda Rukun Iman dan Rukun Islam;
 1.3. kepercayaan, ajaran, amalan dan pegangannya mengandungi unsur kesatuan agama yang sekaligus boleh diertikan mengiktiraf kebenaran agama selain Islam;
 1.4. mendakwa mengetahui perkara-perkara ghaib iaitu perkara-perkara yang hanya diketahui hakikatnya oleh Allah s.w.t seperti syurga dan neraka;
 1.5. mendakwa kiamat tidak akan berlaku;
 1.6. mendakwa bahawa Al-Quran adalah usaha (ciptaan) daripada Nabi Muhammad s.a.w yang dicantumkan daripada kitab Zabur, Taurat dan Injil;
 1.7. memuji-muji Ayah Pin dengan bersyair atau bernazam lebih afdhal daripada berzikir dan sholat; dan
 1.8. sholat lima waktu tidak wajib dan mengerjakan amalan haji adalah sesuatu yang sia-sia.

 2.
 Orang Islam negeri ini, dilarang melibatkan diri dengan kepercayaan, ajaran, amalan dan pegangan Arifin bin Mohd @ Ayah Pin sama ada dengan cara:

 2.1. mempercayai atau mengamalkannya atau mengajarkannya kepada orang lain, atau
 2.2. menyimpan atau mencetak atau menyalin atau mempamer atau menjual atau membeli atau mengambil gambar atau menerima dan memberi hadiah atau menyebarkan apa-apa maklumat berkaitan dengan kepercayaan, ajaran, amalan, pegangan dan kegiatannya sama ada melalui media cetak atau media elektronik; atau
 2.3. menjalankan upacara atau apa sahaja kegiatan-kegiatan yang berkaitan dengan kepercayaan, ajaran, amalan dan pegangannya seterusnya membuat lawatan atau kunjungan, mengundang atau menerima kehadirannya (Ayah Pin) atau pengikut-pengikutnya sama ada untuk menyebarkan kepercayaan, ajaran, amalan dan pegangannya atau tujuan-tujuan yang lain seterusnya memberikan sokongan moral atau material atau kedua-duanya sekali kepadanya atau sesiapa yang terlibat dengan kepercayaan, ajaran, amalan dan pegangannya.


Setelah berbincang maka Mesyuarat Jawatankuasa Fatwa membuat keputusan bahawa badan-badan PERKIM kini layak menerima bantuan dari Sinf Mualaf untuk dibelanjakan bagi kebajikan saudara baru sahaja.


Mesyuarat Jawatankuasa Fatwa Negeri Johor yang bersidang pada 26 Julai 2007 telah membincangkan mengenai Kumpulan 'Black Metal'.

Alhamdulillah fatwanya:
 1. Bahawasanya kumpulan 'Black Metal' dengan segala kepercayaan, ajaran, aktiviti, perlakuan dan amalannya adalah sesat lagi menyesatkan, bercanggah dengan ajaran Islam, (aqidah, syariat dan akhlak), bertentangan dengan naluri kemanusiaan sejagat dan adat orang Melayu Islam, malahan menghina kesucian agama Islam.

 2. Semua umat Islam dilarang melibatkan diri dengan kumpulan 'black metal' ini secara langsung atau secara tidak langsung sama ada mengamal, menjadi ahli, mencetak, menulis, menyiar, menerbit, menyebar, merakam, menggunakan lambang-lambang, menjalankan upacara, membuat lawatan atau kunjungan, mengundang atau menerima kunjungan ahli-ahlinya; memberikan sokongan moral atau material atau kedua-duanya sekali kepada sesiapa yang terlibat dengan kumpulan ini, atau apa-apa cara yang dikaitkan dengan kumpulan atau ajaran ini.


Jawatankuasa telah membuat keputusan bahawa mangsa banjir tidak termasuk di dalam mana-mana asnaf zakat yang lapan.


Bahasanya Amalan dan perbuatan Kumpulan Black Metal adalah sesat dan bercanggah dengan ajaran Islam yang sebenar. Oleh itu, umat Islam diharamkan menyertai dan beramal dengan kumpulan tersebut kerana perbuatan dan amalan mereka boleh menyebabkan seseorang itu terkeluar daripada Islam.


Mesyuarat Jawatankuasa Fatwa Negeri Johor yang bersidang pada 26 Julai 2007 telah membincangkan mengenai Tikar Solat Yang Mengandungi Corak-Corak Yang Menyerupai Lambang-Lambang Pelbagai Agama.

Alhamdulillah fatwanya:

1. Tikar solat yang mengandungi corak-corak yang menyerupai lambang-lambang pelbagai agama adalah haram penggunaannya.

 2. Oleh itu, semua umat Islam Negeri Johor dilarang membuat, menjual, membeli, mengguna, menyimpan, mengedar, memesan, mengimport, mengeksport, mempamer, mencetak semula, mengambil gambar, memberi hadiah, menerima hadiah atau menjadikan perhiasan.


Mesyuarat Jawatankuasa Fatwa Negeri Johor yang bersidang pada 26 Julai 2007 telah membincangkan mengenai Syarikat Rufaqa.

Alhamdulillah fatwanya:

Mana-mana orang Islam secara individu, pertubuhan, persatuan atau syarikat yang cuba menghidupkan kembali ajaran dan fahaman Al-Arqam sama ada secara nyata atau berselindung atas nama Syarikat Rufaqa' Corporation Sdn. Bhd. atau kumpulan syarikat-syarikatnya adalah menyalahi Akidah, Syariah dan Akhlak Islam yang bertentangan dengan pegangan Ahli As-Sunnah Wal Jamaah. Oleh yang demikian umat Islam adalah dilarang mengamalkan ajaran tersebut.


Mesyuarat Jawatankuasa Perundingan Hukum Syarak Wilayah-Wilayah Persekutuan memutuskan bahawa buku yang bertajuk "Risalah Tariqat Naqsyabandiah Jalan Ma'arifat" dari Siri 1 hingga 6 yang disusun oleh Haji Yahya bin Laksamana adalah mengandungi ajaran yang bertentangan dengan 'aqidah dan syariah Islamiah serta mengelirukan umat Islam, oleh itu adalah diharamkan dan orang Islam adalah dilarang daripada memiliki, menyimpan, mencetak dan menjual buku tersebut dalam apa-apa bentuk bahan terbitan.
Untuk maklumat lanjut, sila rujuk pautan dibawah :
http://efatwa.muftiwp.gov.my/fatwa/97a73407ce9028d019c3b5ccbaa96479?


Mesyuarat Jawatankuasa Fatwa Negeri Johor yang bersidang pada 26 Julai 2007 telah membincangkan mengenai Selipar Getah Berjenama Asadi Yang Mengandungi Tulisan/Corak Yang Menyerupai Kalimah Allah (Lafaz Al-Jalalah).

Alhamdulillah fatwanya:

1. Selipar getah berjenama asadi yang mengandungi tulisan/corak yang menyerupai kalimah Allah (lafaz Al-Jalalah) adalah haram penggunaannya.

 2. Semua umat Islam negeri Johor dilarang membuat, menjual, membeli, mengguna, menyimpan, mengedar, memesan, mengimport, mengeksport, mempamer, mencetak semula, mengambil gambar, memberi hadiah, menerima hadiah atau menjadikan perhiasan.


Jawatankuasa berpendapat bangunan surau di sekolah-sekolah itu hanyalah bertaraf musolla sahaja bukanlah surau yang dikehendaki di dalam undang-undang.


Jawatankuasa berpendapat tiada apa-apa halangan didirikan bangunan ibadat/ tandas di atas tanah rezab kubur sekiranya tidak terlibat perkuburan di atas tapak tersebut.


Mesyuarat Jawatankuasa Fatwa Negeri Johor yang bersidang pada 26 Julai 2007 telah membincangkan mengenai Kepercayaan Terhadap Angka 786 Bermaksud Bismillahirrahmanirrahim.

Alhamduliilah fatwanya:

1. Kepercayaan terhadap angka 786 bermaksud
Bismillahirrahmanirrahim
 juga meyakini angka tersebut membawa tuah dan nasib yang sentiasa baik adalah satu kepercayaan yang salah dan bertentangan dengan Akidah Ahli As-Sunnah Wal-jamaah dan syariat serta akhlak Islam.

 2. Perbuatan ini juga termasuk dalam golongan mereka yang mentafsirkan Al-Quran mengikut hawa nafsu dan tidak berdasarkan kepada ilmu dan displin-displinnya serta tidak mendapat hidayah Allah S.W.T.

 3. Semua pihak yang terlibat hendaklah menghentikan kepercayaan dan penggunaan terhadap perkara ini dengan serta merta.

 4. Semua umat Islam dilarang membuat, mencetak, menjual, membeli, mengguna, menyimpan, mempamer, menjadikan perhiasan, menjadikan logo dan menjadikan azimat apa-apa sahaja benda atau barangan yang mengandungi angka 786 tersebut.


Bahawasanya menurut Seksyen 26 (3) Enakmen Pentadbiran Hal Ehwal Agama Islam 1986 Duli Yang Maha Mulia Tuanku Al-Sultan telah perkenan supaya fatwa yang terkandung di dalam ini disiarkan dalam Warta.
Oleh yang demikian, pada menjalankan kuasa-kuasa yang diberi di bawah Seksyen 25, Enakmen Pentadbiran Hal Ehwal Agama Islam 1986, Jawatankuasa Fatwa Majlis Agama Islam dan Adat Melayu Terengganu dengan ini membuat dan mengeluarkan fatwa berikut :
1. Bahawasanya:
(i) Umat Islam di negeri Terengganu hendaklah hanya mengikut ajaran Islam yang berasaskan pegangan Ahli Sunnah Wal Jamaah dari segi aqidah, syariah dan akhlak.
(ii) Penerbitan-penerbitan dan penyebaran apa-apa buku, risalah, filem, video dan lain-lain berhubung dengan ajaran Islam yang bertentangan dengan pegangan Ahli Sunnah Wal Jamaah adalah diharamkan.
2. Oleh yang demikian :
(i) Mana-mana orang Islam adalah dilarang -
(a) mengajar, mempelajari, mengamalkan, berpegang kepada atau menyebarkan ajaran-ajaran dan fahaman-fahaman Islam selain daripada pegangan Ahli Sunnah Wal Jamaah dari segi aqidah, syariah dan akhlak.
(b) menerbit, menyiar, menyebar apa-apa buku, risalah, filem, video dan lain-lain berhubung dengan ajaran Islam selain daripada pegangan Ahli Sunnah Wal Jamaah dari segi aqidah, syariah dan akhlak.


Muzakarah Jawatankuasa Majlis Fatwa Negeri Sabah, bil 3/2006 telah bersidang pada 13-14 Disember 2006 Miladiah / 22-23 Zulkaedah 1427 Hijriah, bertempat di Bilik Mesyuarat, Pejabat Mufti Negeri Sabah, Kota Kinabalu, Sabah bagi membincangkan mengenai perkara 'AJARAN QADIANI dan telah memutuskan untuk diwartakan di Negeri Sabah bahawa:
A) Ajaran Qadiani adalah ajaran sesat dan boleh membawa kepada murtad. Mana-mana orang Islam yang terlibat dengannya boleh mejadi murtad. Oleh itu, umat Islam adalah dilarang dan haram melibatkan diri dengannya dan siapa yang telah terlibat hendaklah segera keluar dan bertaubat.
B) Bahawa pengharaman ini meliputi:
i. Apa-apa variasi, versi, bentuk atau cabang mana-mana ajaran tersebut di ( A ) di atas, dan termasuk apa-apa pegangan ideologi, falsafah atau sistem amalan yang tidak diakui dan bertentangan dengan syariat Islam dan pegangan oleh Ahli Sunnah Waljamaah;
ii. Apa-apa bahan publisiti termasuklah apa-apa terbitan sama ada yang dicetak, bertulis, ditaip atau dikeluarkan dengan apa-apa cara lain dan apa-apa bentuk untuk dibaca, dilihat atau didengar yang berkaitan dengan ajaran di ( A ) di atas.
Oleh itu, umat Islam adalah dilarang mengamal ajaran, pegangan dan fahaman Ajaran Qadiani, menjadi ahli, mengetuai, memimpin, memberi ceramah, mengadakan kelas pendidikan dan pembelajaran, mengadakan apa-apa aktiviti ekonomi, sosial, program persembahan kesenian dan kebudayaan dan aktiviti-aktiviti lain yang bertujuan untuk menghidup, menyebar dan mengembangkan ajaran ini.
Orang-orang Islam adalah juga dilarang memiliki, menyimpan, mencetak, menjual termasuk mengedarkan filem, rakaman audio, pamphlet, buku-buku, majalah atau apa-apa terbitan, risalah dan apa-apa dokumen, menggunakan sebarang bentuk lambang, rajah atau tanda-tanda yang boleh mengaitkan ajaran Qadiani dengan ajaran Islam.
Tarikh Warta 13 September 2007.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-31 dan Muzakarah Khas yang bersidang pada 9 Dec 1992 telah membincangkan Zakat Gaji & Pendapatan Professional. Muzakarah telah memutuskan bahawa:
Umat Islam boleh mengeluarkan zakat daripada pendapatan gaji dan Jabatan Hasil Dalam Negeri hendaklah memberi rebet zakat ke atas jumlah yang dibayar itu.
Pendapatan profesional diwajibkan zakat kerana ia termasuk dalam zakat perniagaan.


Muzakarah Khas Jawatankuasa Fatwa Majlis Kebangsaan Bagi Hal Ehwal Ugama Islam  Malaysia (Jawatankuasa Muzakarah MKI) yang bersidang pada 16 Ogos 2001 telah membincangkan Zakat Syarikat/Anak Syarikat Yang Dimiliki Oleh Perbadanan Nasional Berhad (PNB). Muzakarah telah memutuskan bahawa Pemodalan Nasional Berhad (PNB) memiliki anak-anak syarikat yang tidak disatukan. Masa kini anak syarikat milik PNB tidak dikenakan zakat tetapi zakat hanya dikenakan pada pelaburan perseorangan dan pemegang saham sahaja.
Oleh itu menjadi tanggungjawab PNB memberikan kesedaran kepada pelabur perseorangan supaya membayar zakat untuk mereka. PNB juga dikehendaki memberi peringatan kepada pemegang saham supaya membayar zakat.


Setelah Jawatankuasa Fatwa berbincang maka jawapan bagi tiap-tiap persoalan adalah seperti berikut:
1. Hendaklah diambil dikumpul dengan cara yang hormat kerana menghormati mayat dan jangan ditinggalkan sedikit pun cebisan mayat itu. Kemudian diletak ditempat yang disediakan baginya.
2. Dalam keadaan hancur berkecai dan tidak dapat dibezakan antara satu sama lain maka tidak semestinya diasing-asingkan.
3. Hendaklah meratakan air kepada daging-daging yang hancur atau bahagian-bahagian mayat yang hancur dengan disunatkan berniat mandi untuk mayat-mayat Islam.
4. Maksud (??????) itu disuatu tempat yang berasingan iaitu tidak di kubur Islam dan tidak di kubur kafir.
5. Dalam keadaan mayat berkecai dan hancur masalah tuntutan mayat tidak timbul dan tidak perlu dilayani.
6. Dalam keadaan mayat berkecai dan hancur masalah tuntutan untuk mengkebumikan mayat waris juga tidak mungkin timbul dan tidak perlu dilayani.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-60 yang bersidang pada 23 Oct 2003 telah membincangkan Zakat Angkatan Koperasi Kebangsaan Malaysia (ANGKASA). Muzakarah telah memutuskan bahawa:
ANGKASA wajib mengeluarkan zakat setelah ditolak semua perbelanjaan perkhidmatan, pengurusan dan cukai pendapatan kiranya cukup haul dan nisab dengan kadar 2.5%.
Zakat hendaklah dibayar berdasarkan kepada pendapatan dan keuntungan daripada aktiviti perniagaan yang dijalankan apabila mendapat pertumbuhan, perkembangan dan pembesaran berbanding nilai dan modal.


“Filem Evan Almighty arahan Tom Shayac terbitan Universal Picturea adalah bercanggah dengan Al-Quran dan Ass Sunnah dari sudut:
1. Aqidah Islamiah
2. Syariah Islamiah
3. Akhlak Islamiah
4. Fakta Sejarah

Oleh yang demikian, semua umat Islam di Ngeri Johor Darul Takzim diharam dan dilarang melibatkan diri dengan filem Evan Al-mighty arahan Tom Shadyac terbitan Universal Pictures melalui mana-mana perkara berikut:

1. Menonton
2. Membeli
3. Menjual
4. Mengedar
5. Menayang
6. Mempromosi
7. Memasar
8. Menyimpan
9. Mempamer
10. Mengimport
11. Mengeksport
12. Menyiar
13. Merakam
14. Mencetak atau menyalin semula;
15. Menberi sokongan morak atau material;
16. Menjadikan hadiah atau menerimanya;
17. Menyetai peraduan dan kuis menguji mindah yang ada hubungan dengan file mini;
18. Menyebarkan apa-apa maklumat dalam file mini samada melalui media cetak atau media elektronik.

Pengharaman dan larangan adalah meliputi semua cara penghasilan filem ini samada melalui media cetak ataupun media elektronik;.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-1 yang bersidang pada 28-29 Jan 1981 telah membincangkan Sistem Metrik Dalam Urusan Zakat. Muzakarah telah memutuskan bahawa
i. Ukuran nisab jenis-jenis zakat kepada sistem metrik adalah harus.
ii. Sukatan nisab zakat padi ialah 363 gantang


Mesyuarat Jawatankuasa Fatwa Negeri Johor yang bersidang pada 26 Julai 2007 telah membincangkan mengenai Jubin Bertulis Kalimah Allah.

Alhamdulillah fatwanya:

1. Jubin yang bertulis kalimah Allah adalah diharamkan penggunaannya pada tempat seperti pada lantai-lantai permis/ hotel/ kediaman dan pejabat, bilik air, tempat letak kereta, tempat laluan pejalan kaki dan sebagainya, juga di mana-mana tempat yang boleh mencemarkan kesucian kalimah tersebut. Justeru itu, semua pihak yang terlibat (peniaga, pembeli, pengedar, pengguna, pengilang dan pengimport) hendaklah mengambil tindakan menghentikannya dengan segera dan serta merta.

 2. Cara untuk menghilangkan imejnya samada dengan menukarkan dengan jubin yang lain ataupun dengan menghilangkan tulisannya.


Jawatankuasa fatwa berpendapat mengenai amalan korban kepada si mati adalah tidak diharuskan oleh syara' kecuali apabila diwasiatkan oleh si mati.
Mengenai ibadah upah haji yang wajib kepada simati daripada manafaat harta wakaf zuriat maka hukumnya tidak diharuskan kecuali jika ada persetujuan daripada penerima manafaat wakaf simati itu.


Mesyuarat Jawatankuasa Perundingan Hukum Syarak Wilayah Persekutuan Kali Ke-81 pada 19 April 2012 telah membincangkan dan memutuskan bahawa

A)
      Bersetuju mengesahkan bahawa cirri-ciri ajaran sesat yang disenaraikan di bawah ini adalah merupakan amalan, upacara dan adat istiadat yang bertentangan dengan akidah Ahli Sunnah Wal-Jamaah. Ia adalah sesat dan menyeleweng dari akidah Islam yang sebenar serta haram dilakukan.

B)
Ciri-ciri kesesatan dari segi Akidah, Syariah dan Akhlak tersebut adalah seperti berikut:

AKIDAH:

                1.       Mendakwa sebagai Tuhan;

2.       Mendakwa Allah SWT bersifat selain daripada apa-apa sifat yang selayaknya bagi Allah SWT;

3.       Mendakwa selain Allah SWT (makhluk) juga mampu mendatangkan sesuatu (manfaat dan
mudharat
);

4.       Mendakwa setiap musibah datang makhluk halus (jin dan syaitan);

5.       Mendakwa Allah SWT sebati di dalam diri (
Wahdatul Wujud atau God Spot
);

6.       Mendakwa terima wahyu;

7.       Mendakwa ghaib (tidak mati) dan akan muncul semula sebagai Imam Mahdi;

8.       Mendakwa tahu perkara-perkara ghaib;

9.       Mendakwa tahu bila kemunculan Imam Mahdi;

10.     Mendakwa tahu nasib seseorang;

11.     Mendakwa tahu huruf-huruf dalam kalimah tertentu mempunyai maksud yang tertentu;

12.     Mendakwa mampu berinteraksi dengan orang mati, jin, syaitan atau malaikat secara langsung;

13.     Mendakwa mampu memindah atau menangguhkan bala;

14.     Mendakwa mampu berhubung terus dengan Allah SWT;

15.     Mendakwa mampu menangguhkah Kiamat;

16.     Mendakwa mampu melihat Allah SWT di dunia;

17.     Mendakwa mampu melihat Rasullullah S.A.W secara sedar (
yaqazah
);

18.     Mendakwa mampu memindahkan kekuatan luar biasa kepada seseorang;

19.     Mendakwa layak mengesahkan keislaman, menentukan jaminan keampunan Allah SWT dan kesudahan neraka atau syurga bagi seseorang;

20.     Mendakwa akan ditimpa bala sekiranya mendedahkan isi-isi ajaran kepada umum;

21.     Mendakwa roh oramg mati mampu menjelama ke dalam jasad orang hidup;

22.     Mendakwa roh orang mati mampu memberi pertolongan apabila diseru (kebiasaannya berlaku di kuburan yang dipercayai mempunyai keramat);

23.     Mendakwa ada nabi selepas nabi Muhammad S.A.W ;

24.     Mendakwa memikul tugas nabi atau rasul secara khusus;

25.     Mendakwa sebagai nabi atau rasul;

26.     Mendakwa sebagai wakil nabi atau rasul untuk memberi syafaat;

27.     Mendakwa sebagai Imam Mahdi;

28.     Mendakwa sebagai
wali
 Allah;

29.     Mendakwa sebagai jelmaan sahabat-sahabat nabi S.A.W atau
syeikh-                    syeikh
 tertentu;

30.     Mendakwa sebagai insan
ma’sum
;

31.     Mendakwa dapat nur daripada Allah SWT dan para rasulnya;

32.     Mendakwa dapat jaminan keampunan Allah SWT atau jamina syurga;

33.     Mendakwa memiliki kunci syurga

34.     Mendakwa memiliki
mukjizat
;

35.     Mendakwa memiliki
ma’unah
;

36.     Mendakwa suara hati sebagai bisikan Alllah SWT yang pasti benar untuk              dituruti;

37.     Mendakwa dosa dapat ditebus dengan wang;

38.     Mendakwa nikmat atau azab kubur dan peristiwa-peristiwa selepas mati tidak wujud;

39.     Mendakwa tidak perlu melaksanakan sebarang amal kebaikan kerana dosa dan pahala , neraka dan syurga telah ditentukan oleh Allah SWT sejak azali lagi;

40.     Mendakwa semua yang lahir daripada diri adalah benar datang daripada  Allah SWT, ia tidak perlu dipersoalkan dan wajib dituruti;

41.     Mendakwa semua manusia didunia ini mukmin (dengan hujah, naluri asal manusia mengaku wujudnya tuhan) dan kesudahan setiap manusia di akhirat kekal di dalam syurga;

42.     Mendakwa semua agama adalah sama (pluralisme agama);

43.     Mendakwa
Ahlul Bait
 atau sahabat-sahabat nabi S.A.W yang tertentu sebagai kafir dan wajib dimusuhi;

44.     Menghina apa-apa ajaran Islam yang bertepatan dengan Al-Quran dan Al-Sunnah;

45.     Menghina naskhah l-Quran melalui perkataan atau perbuatan;

SYARIAH

1.       Menghalalkan sesuatu yang diharamkan dalam syariat Islam;

2.       Mendakwa harus melakukan perkara haram, asalkan bertujuan  mulia;

3.       Mendakwa solat atau apa-apa amalan yang disyariatkan memadai dengan niat;

4.       Mendakwa solat fardhu secara berjemaah bukan dalam syariat Islam;

5.       Mendakwa kiblat solat boleh juga dihadapkan selain ke
Kaabah
;

6.       Mendakwa fardhu haji boleh juga ditunaikan selain di
Mekah
;

7.       Mendakwa telah sampai kepada hakikat (kesempurnaan insan) dan tidak perlu kepada sebarang syariat;

8.       Mendakwa tareqat yang diamalkan sebagai jaminan kepada keredhaan Allah SWT, padahal terdapat unsur-unsur meragukan atau jelas menyalahi syariat;

9.       Mendakwa As-Sunnah bukan sebahagia daripada sumber syariat Islam (golongan anti hadis);

10.     Menolak sebarang tafsiran ayat Al-Quran atau teks hadis yang telah
diijma’
 oleh para ulama
mu’tabar
;

11.     Mendakwa tidak
bermazhab
, tidak perlu mengikut mazhab atau merendah-rendahkan mereka yang beramal mengikut
mazhab
 (mereka hanya merujuk teks-teks hadis sebagai sumber asal dalam memahami sesuatu amalan (tanpa melihat perbincangan ulama mazhab);

12.     Mendakwa
bid’ah
 dengan pengertian sesat dan pelakunya ahli neraka ke atas umat Islam yang melakukan apa-apa amalan yang tiada rujukan teks-teks hadis secara zahir, sedangkan terdapat pandangan ulama’ yang mengharuskannya;

13.     Menghalalkan nikah adik beradik (
mahram
);

14.     Mengharamkan kahwin dengan bukan ahli kumpulan;

15.     Mengharamkan kahwin bekas isteri guru;

16.     Menghalalkan kahwin mut’ah (kontrak);

17.     Menghalalkan nikah batin atau ghaib (tanpa
wali
 dan saksi);

18.     Mengharamkan kahwin wanita yang diminati oleh guru;

19.     Menghalalkan seks tanpa nikah;

20.     Mendakwa penyakit hanya akan sembuh dengan melakukan persetubuhan atau apa-apa perlakuan ke arah perbuatan tersebut;

21.     Mendakwa guru berhak keatas diri (maruah, kebiasaannya berlaku kepada pengikut wanita), keluarga dan harta kepada guru;

22.     Mendakwa
khalwat
 atau
suluk
 sebagai jalan mendekatkan diri kepada  Allah SWT atau jaminan mendapat keredhaan, walaupun terpaksa mengabaikan amalan-amalan fardhu ( sebagai contoh:
khalwat
 atau
suluk
 tanpa solat fardhu dan solat jumaat);

23.     Mendakwa fardhu haji hanya sah ditunaikan selepas berkhalwat atau suluk ditempat tertentu sebelum menunaikan fardhu haji;

24.     Mendakwa sebarang kemusykilan ajaran tidak boleh dibincangkan;

25.     Mendakwa wajib berpura-pura (
taqiyyah
) sebagaimana umat Islam biasa dengan tujuan menyembunyikan ajaran dan keselamatan diri;

26.     Mendakwa pihak kerajaan yang boleh mengenakan tindakan kuatkuasa undang-undang ke atas mereka sebagai musuh paling utama;

27.     Menghukum kafir dan wajib memerangi pemerintah Islam yang tidak melaksanakan hukum Islam dalam perundangan negara dengan menganggap darah mereka adalah halal;

28.     Mendakwa sebagai mati syahid mereka yang membunuh diri sendiri dengan melakukan serangan bom dikawasan-kawasan awam tertentu;

29.     Mendakwa sebagai mati syahid mereka yang terbunuh ketika rusuhan (demonstrasi) yang melancarkan sebagai desakan terhadap tuntutan mereka ke atas kerajaan yang sah;

30.     Mendakwa perjuangan menegakkan hukum Islam hanya melalui merebut, merampas atau mendapatkan jawatan-jawatan utama dalam negara;

31.     Mendakwa
bai’ah
 keatas pemimpin lebih utama, walaupun terpaksa melanggar ketetapan-ketetapan syarak;

AKHLAK

1.       Mendakwa Allah SWT hanya menilai kebersihan batin;

2.       Mendakwa tidak perlu mengikut syariat sekiranya
tasawwuf
 telah sempurna;

3.       Mendakwa sebagai
Ahlul bait
 (tanpa bukti yang jelas) dengan alasan supaya diberi penghormatan, kedudukan atau apa-apa maksud dunia yang lain;

4.       Mendakwa setiap sumbangan yang dihulurkan (kebiasaannya berbentuk wang) dijanjikan pulangan ganjaran tertentu (sering menggunakan janji-janji berbentuk agama untuk memiliki apa-apa yang diinginkan) dan sering kali memberi pelbagai alasan apabila janji tidak ditunaikan;

C)
Mana-mana individu atau kumpulan yang mengamalkan mana-mana ciri-ciri (pegangan, fahaman dan amalan) tersebut diatas adalah sesat dan boleh diambil tindakan undang-undang oleh pihak berkuasa agama; dan

D)
Bersetuju supaya Pejabat Mufti Wilayah Persekutuan melibatkan sekali agansi-agensi lain seperti Bahagian Pendakwaan dan Penasihat Undang-Undang dalam proses menyediakan draf sighah warta supaya lebih sempurna dan lengkap dari semua aspek agar dapat mengikat semua umat Islam di Wilayah-Wilayah Persekutuan.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-18 yang bersidang pada 25 Feb 1987 telah membincangkan Zakat Ke Atas MARA. Muzakarah telah memutuskan bahawa MARA tidak wajib mengeluarkan zakat kerana tidak memenuhi syarat milik sempurna sepertimana yang dikehendaki oleh syariat Islam.


i. Bantuan tambang kepada pelajar-pelajar yang berjaya menyambung pelajaran di dalam atau di luar negeri.
ii. Bantuan tambang pelajar-pelajar yang kesempitan wang untuk kembali ke tanah air dan pulang semula ke tempat belajar atau sebab kecemasan seperti kematian keluarga ibubapa dan sebagainya dalam tempoh pengajian.
iii. Setelah berbincang maka Jawatankuasa ini bersetuju dengan pendapat yang dikemukakan oleh Dr. Yusof Qardhawi pengarang kitab Fiqh Zakat dan dengan itu Jawatankuasa ini membuat keputusan bahawa tambang bagi perjalanan samada pergi atau balik bagi maksud menyambung pelajaran atau pulang setelah tamat bolehlah diberi pertimbangan dari Sinf Ibnu Sabil.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-31 yang bersidang pada 9 Dec 1992 telah membincangkan Zakat Ke Atas Syarikat. Muzakarah telah memutuskan bahawa syarikat perniagaan adalah diwajibkan zakat apabila mencukupi syarat-syarat seperti berikut:
Perniagaan yang dimiliki oleh orang islam.
Perniagaan yang dimiliki oleh orang islam yang merdeka.
Sempurna milik.
Cukup nisab.
Cukup haul ( genap setahun qamariah/ 354.3hari)
Kadar zakat ke atas syarikat tersebut adalah 2.5%.
Syarikat yang dimiliki bersama antara orang islam dan bukan islam, maka wajib ke atas jumlah saham yang dimiliki oleh orang islam sahaja berdasarkan pendapatan bersih yang diperolehi.


Jawatankuasa ini berpendapat bahawa hutang yang dimaksudkan di sini terbahagi kepada dua iaitu hutang peribadi (hutang keperluan asas) dan hutang untuk kepentingan umum (maslahah umum) :
1. Di antara hutang-hutang peribadi (keperluan asas) ialah seperti berikut :-
i. Berhutang kerana memberi nafkah seperti makan minum, pakai dan tempat kediaman.
ii. Berhutang kerana pembelajaran anak-anak seperti untuk membeli persediaan persekolahan anak-anak yang dimestikan.
iii. Berhutang kerana rawatan diri, tangunggan dan termasuk upah bidan.
iv. Berhutang kerana ditimpa kemalangan seperti berlaku kebakaran, rumah musnah kerana ribut besar dan sebagainya.
Cara pembayaran di atas diberi :-
i. Segala pembayaran terpulang kepada pihak pentadbiran tetapi tidak boleh melebihi kadar keperluan yang dihajati oleh seorang yang berhutang itu.
ii. Jawatankuasa ini juga berpendapat elok diberi hutang secara 'Al-Qardhul Hasan' dari sinf Al-Gharimin kepada pemohon yang ingin mengelakkan dirinya dari muamalah secara ribadari bank-bank yang ada sekarang dan pihak pentadbiran bolehlah mengadakan suatu peraturan dalam melaksanakan skim ini.
2. Hutang-hutang kerana maslahah umum. Di antaranya ialah :-
i. Hutang kerana untuk mendamaikan persengketaan yang berlaku di antara orang-orang Islam.
ii. Hutang-hutang kerana membaiki masjid-masjid, surau-surau dan peralatan-peralatannya termasuk untuk menjelaskan bil-bil elektrik dan air masjid-masjid/surau-surau.
Jawatankuasa ini berpendapat bahawa sewaktu membuat pembayarannya pihak pentadbiran hendaklah mempastikan bahwa bayaran dibuat kepada orang-orang yang berhutang. Tidak kepada pemberi hutang.
iii. Hutang-hutang kerana 'Tajhir Janazah' (Pengurusan Jenazah) sekadar yang wajib.
Jawatankuasa ini berpendapat bahawa pembayarannya hendaklah dibuat setelah selesai pengurusannya dan butir-butir perbelanjaan hendaklah dikemukakan kepada pihak pentadbiran.
iv. Lain-lain hutang yang difikirkan munasabah oleh pihak pentadbiran bagai kepentingan umum.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia ( Jawatankuasa Muzakarah MKI) Kali Ke-32 yang bersidang pada 10-11 Jun 1993 telah membincangkan Hukum Zakat, Korban Dan Aqiqah Ke Atas Ternakan Rusa. Muzakarah telah memutuskan bahawa rusa tidak diwajibkan zakat dan tidak boleh dijadikan binatang korban dan aqiqah. Jika sekiranya diperniagakan, maka dikenakan zakat perniagaan dengan kadar 2.5 %.


Mesyuarat Jawatankuasa Fatwa Negeri Johor yang bersidang telah membincangkan mengenai Hukum Landskap Perhiasan Yang Terdapat Patung 2 Ekor Bangau Yang Terdapat Di Tanah Perkuburan.

Alhamdulillah fatwanya:

 Bahawa patung 2 ekor bangau yang diletakkan di landskap tanah perkuburan Mahmudiah adalah
bercanggah
 dengan syariah Islam dan hukumnya
haram
serta hendaklah dimusnahkan dengan segera dari tanah perkuburan tersebut.


Pengertian Al-Qardhul Hasan termasuklah juga orang-orang yang diterima masuk ke Pusat Pengajian Tinggi, sedangkan proses biasiswanya atau pinjamannya memakan masa manakala dianya memerlukan wang segera. Oleh itu bolehlah orang berkenaan dibantu di bawah Al-Qardhul Hasan ini.
Dalam Fatwa "Skim Zakat Kepada Orang Yang Berhutang" butir 2 (iv) ayat berbunyi 'Lain-lain hutang yang difikirkan munasabah oleh pihak pentadbiran bagi kepentingan umum' ditukar kepada 'Lain-lain hutang yang difikirkan munasabah yang diluluskan oleh syarak bagi kepentingan umum.'


Persidangan Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-17 yang bersidang pada 3 May 1979 telah membincangkan Pembayaran Zakat Oleh Tabung Haji. Persidangan telah memutuskan bahawa:
Lembaga Urusan dan Tabung Haji adalah diwajibkan membayar zakat bagi pihak penyimpan-penyimpan dari wang simpanannya, dari hasil pelaburan dan dari harta yang diperniagakan serta segala keuntungan daripadanya.
Setelah dikeluarkan zakat oleh Lembaga Urusan dan Tabung Haji bagi pihak penyimpan-penyimpan itu, maka barulah keuntungan bersih itu dibahagi di antara penyimpan dengan Lembaga Urusan dan Tabung Haji menurut peratus yang ditentukan.
Lembaga Urusan dan Tabung Haji sendiri tidak diwajibkan mengeluarkan zakat dari harta yang didapatinya dari (ii) di atas.
Zakat tersebut hendaklah dibayar kepada Majlis Agama Islam negeri-negeri, mengikut kadar simpanan penyimpan-penyimpan di negeri masing-masing.


Mesyuarat Jawatankuasa Fatwa Negeri Johor yang bersidang membincangkan mengenai Penggunaan Wang Pinjaman Koperasi Untuk Umrah.

Alhamdulillah fatwanya:

 1) Faedah yang dikenakan keatas peminjam dinasihatkan ditukarkan kepada upah perkhidmatan

 2) Pihak koperasi dinasihatkan menyediakan borang pinjaman yang jelas dan terang yang berkaitan dengan segala pengurusan pinjaman supaya dapat mewujudkan perasaan redha-meredhai.

 3) Pinjaman untuk umrah diharuskan kerana terdapat kemampuan di dalam pembayaran (
??????? ???????)
 dan tidak ada bebanan keatas orang ketiga sekiranya berlaku kegagalan keatas peminjam di dalam pembayaran disebabkan satu perkara

 4) Pihak koperasi dinasihatkan mewujudkan satu skim perlindungan takaful Islam supaya tiada bebanan ke atas orang ketiga untuk membayar hutang sekiranya terjadi sesuatu perkara ke atas peminjam seperti mati , cacat, atau hilang.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-5 yang bersidang pada 16-17 Feb 1982 telah membincangkan Zakat Wang KWSP. Muzakarah telah memutuskan bahawa wang daripada Kumpulan Wang Simpanan Pekerja, bagi pekerja-pekerja Islam wajib dikeluarkan zakat bila cukup haulnya iaitu setahun setelah penerimaannya berdasarkan Mazhab Syafie.


Mesyuarat Jawatankuasa Fatwa Negeri Johor yang bersidang pada 14 Januari 2003 telah membincangkan mengenai Penglibatan Orang Bukan Islam Terhadap Aktiviti-Aktiviti Yang Berkaitan Dengan Bahan-Bahan Ayat Al-Quran Dan Bahan Berunsur Islam.

Alhamdulillah fatwanya:

 i) Tidak harus (haram) orang-orang bukan Islam meletakkan kuasa di atas Mashaf Al-Quran, Kitab-Kitab Hadis, Kitab-Kitab Feqah atau kitab-kitab yang berkenaan Agama Islam yang ada di dalamnya ayat-ayat Al-Quran atau Hadis-Hadis Nabi S.A.W, samada dengan mencetak,menyimpan,mempamer,mengedar, menjual dan membeli.

 ii) Tidak harus (haram) bagi orang-orang bukan Islam memiliki Al-Quran atau Hadis atau bahan-bahan dalam bentuk media cetak dan elektronik atau ukiran yang ada pada ayat Al-Quran atau Hadis atau apa jua lambang yang dipandang suci oleh orang Islam seperti kaabah, masjid dan sebagainya, juga tidak harus (haram) mencetak, menyimpan, mempamer, mengedar, menjual dan membelinya.

 iii) Pengharaman tersebut dikecualikan sekiranya untuk tujuan penyebaran Dakwah Islamiah dan Darurat Qoswa.


Bahawasanya menurut Seksyen 26 (3) Enakmen Pentadbiran Hal Ehwal Agama Islam 1986 Duli Yang Maha Mulia Tuanku Al-Sultan telah perkenan supaya fatwa yang terkandung di dalam ini disiarkan dalam Warta.
Oleh yang demikian, pada menjalankan kuasa-kuasa yang diberi di bawah Seksyen 25, Enakmen Pentadbiran Hal Ehwal Agama Islam 1986, Jawatankuasa Fatwa Majlis Agama Islam dan Adat Melayu Terengganu dengan ini membuat dan mengeluarkan fatwa berikut :
1. Bahawasanya ajaran dan pegangan Ayah Pin adalah palsu, sesat, menyeleweng dan boleh membawa ancaman kepada ketenteraman orang awam serta merosakkan akidah.
2. Oleh yang demikian orang ramai di negeri ini hendaklah menghindar diri daripada terlibat dengan pegangan dan ajaran Ayah Pin tersebut.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-13 yang bersidang pada 1-2 Feb 1985 telah membincangkan Zakat Koperasi Shamelin Dan Seumpamanya. Muzakarah telah memutuskan bahawa koperasi wajib mengeluarkan zakat bagi pihak ahli-ahlinya.


Jawatankuasa Fatwa yang bersidang pada hari ini membuat keputusan bahawa:
1. Perkahwinan tersebut adalah sah dari segi syara' sekiranya nikah itu menepati hukum syara' sekalipun perempuan itu sedang mengandung. Walau bagaimanapun perkahwinan seperti itu tidak digalakkan.
2. Anak itu dibinkan kepada ibunya atau kepada Abdullah, bukan ayahnya.


Majlis berpendapat penggunaan anjing dalam urusan-urusan tertentu tidak ada halangan menurut pandangan Islam khususnya dalam perkara yang ada kepentingan seperti perkara yang berkaitan dengan keselamatan dan jenayah.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI)  Kali Ke-50 yang bersidang pada 10 May 2001 telah membincangkan Zakat Ke Atas Syarikat Yang Dimiliki Oleh Berbagai Jenis Pemegang Saham Yang Bercampur Muslim Dan Non Muslim. Muzakarah telah memutuskan bahawa syarikat yang bercampur antara pemegang saham muslim dan non muslim, dikenakan zakat bahagian muslim sahaja.


4.3.1 Mesyuarat dimaklumkan fatwa berkenaan dipohon bagi mendapatkan penjelasan hukum sembahyang jumaat di pelantar minyak di luar pantai Terengganu berdasarkan pendapat kesemua empat mazhab. Permohonan itu menggambarkan bahawa sembahyang jumaat di lokasi tersebut sangat perlu bagi dihayati kebesaran hari jumaat dan mendengar khutbah yang diharapkan dapat mengingati serta membuka hati merka yang lalai.
4.3.2 Mesyuarat bersetuju menjawab persoalan tersebut seperti berikut :
i. Solat jumaat adalah fardhu ain keatas mereka yang memenuhi syarat-syaratnya. Bagi mereka yang berada di pelantar minyak adalah tidak diwajibkan keatas mereka solat jumaat kerana tidak mencukupi syarat iaitu tidak bermastautin dan pelantar minyak bukan merupakan kediaman tetap (albalad). Hukum ini adalah didasarkan kepada kesemua pendapat atau Qaul Mu"tamad keempa-empat mazhab ( untuk keterangan lanjut sila rujuk kitab-kitab dalm mazhab yang empat seperti kitab Al-Fiqah Al Islami Wa Adallatuhu oleh Ad Duktur Wahbah Az-Zahili-Juzuk At-Thani halaman 265 -275).
ii. Selain dariada itu, mendirikan solat jumaat di tempat yang tidak diluluskan oleh Jabatan Hal Ehwal Agama adalah suatu kesalahan ( seksyen 168(1) Enakmen Pentadbiran Hal Ehwal Agama Islam 1986 dirujuk ).
iii. Mengenai syiar hari jumaat dan keinsafan melalui khutbah jumaat, kaum muslimin di pelantar masih boleh menghayati syiar dengan beberapa amalan sunat jumaat seperti membaca al-quran, berzikir dan berdoa. Merka juga boleh dibawa kepada suasana keinsafan dan kesedaran beragama dengan mengadakan kuliah-kuliah, muzakarah dan ceramah agama.


Mesyuarat bersetuju menerima penjelasan lanjut mengenai perkara di atas di bawah tajuk ' Bolehkah masjid menjadi asrama pelajar' yang disediakan oleh YBhg. Dato" Hj. Mohamad Zubir bin Hj. Awang seperti di lampiran '?' berkembar.
Lampiran '?'
BOLEHKAH MASJID DIJADIKAN ASRAMA PELAJAR?
1. Tanah-tanah yang diwakafkan untuk mendirikan masjid adalah tidak boleh sekali-sekali ditukar atau diubah kepada tujuan-tujuan lain atau didirikan banguan lain di atas tanah tersebut - sebagaimana yang termaklum di sisi para fuqaha" yang menyatakan : ??? ????? ??? ????? . Sebaliknya tanah-tanah tapak yang diwakafkan untuk tujuan lain - seperti membina madrasah - sekolah agama atau untuk perkuburan - tidak boleh sekali-kali didirikan masjid di atas tanah tersebut - kerana syarat pewakaf tidak boleh diubah sekali-kali.
2. Tiap-tiap masjid yang didirikan di atas tapak yang diwakafkan untuk bangunan masjid - tidaklah boleh diubah atau ditukar fungsi bangunan itu supaya dijadikan sekolah agama atau asrama pelajar atau lain-lain. Kerana manakala tapaknya diwakafkan untuk dibina masjid - maka tapaknya dengan sendirinya merupakan masjid - iaitu menyerap ke dalamnya ( ?? ???????? ) dan juga kepada masjid yang didirikan di atasnya walaupun seberapa tingginya atau beberapa banyak tingkatnya - Kitab Mughni Al-Muhtaj - halaman 71 penggal 1 menyebutkan : ?????? ?????? ???? ?????? : Maksudnya : dan ruang udara sebelah atas masjid itu hukumnya sebagaimana hukum masjid.
3. Tempat-tempat mengambil wudhu" - bilik-bilik petugas atau penjaga yang dirangka bersama semasa membangunkan masjid - tidaklah menjadi masjid - kerana tujuan membinanya yang asal bukanlah untuk tujuan masjid.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-50 yang bersidang pada 10 May 2001 telah membincangkan Wanita Dan Orang Bukan Islam Sebagai Amil Zakat Gaji Dan Pendapatan Di Lembaga Hasil Dalam Negeri. Muzakarah telah memutuskan bahawa orang bukan Islam tidak boleh dilantik menjadi amil zakat dan wanita Islam boleh dilantik menjadi amil zakat gaji dan pendapatan di LHDN.


Mesyuarat bersetuju merujuk perkara ini kepada fatwa-fatwa mufti kerajaan Terengganu bilangan 85 dan fatwa adalah sepertimana berikut:
Pembedahan mayat sebagaimana yang dilakukan di hospital-hospital pada hari ini ialah suatu perkara baru yang tidak berlaku pada zaman dahulu kala di waktu Islam masih muda kerana pada masa itu hajat tidak memerlukan ia tambahan pula sebagaimana yang diketahui perkembangan ilmu perubatan belum sampai kepada peringkat yang ada pada hari ini. Oleh yang demikian tidaklah dinaskan ia oleh ulama" Mutaqaddimin dalam kitab-kitab Feqah hanya al-Imam an-Nawawi ada menyebut dalam kitabnya yang bernama al-Majmu". Terjemahannya seperti berikut:
'Kiranya ditelan oleh orang yang mati itu akan sebutir permata yang berharga kepunyaan orang lain dan dituntut balik oleh tuannya maka ketika itu haruslah dibelah perutnya kemudian dikembalikan permata itu kepada tuannya dan kiranya mati seorang perempuan yang masih mengandung dan anak yang dikandungnya itu masih hidup waktu itu haruslah dibelah perutnya kerana mengeluarkan anak itu dengan tujuan memelihara satu nyawa walaupun dengan merosakan satu bahagian daripada anggota mayat itu.'
Tidaklah dapat disangkalkan bahawa tujuan dari pembedahan mayat itu ialah untuk memelihara muslihat umum kelak tidak tertuduh seseorang tidak berdosa atau berleluasa seseorang melakukan jenayah sebagai menunaikan keadilan misalnya seorang itu dituduh meracun simati seorang lain dan ada saksi-saksi bohong yang menyaksikannya atau seorang yang mati terkena racun itu dicampak mayatnya ke dalam sungai untuk dikelirukan matinya itu dengan sebab lemas yang demikian dengan menjalankan pembedahan hakikatnya terbukti. Sebagai memandangkan maslahah yang wajib dikawal dan dipelihara pada zaman ini maka amalan pembedahan mayat oleh mereka yang pakar dalam ilmu itu adalah mustahak dan penting. Harus seseorang tidak menyeluk terlebih akan hikmat tasyri" mengatakan hukum pembedahan mayat orang Islam itu haram dengan sebab agama Islam memelihara anak Adam dan memerintahkan orang yang hidup memuliakan mayat dan jangan menyakitkannya. Tetapi sayugialah diingat bahawa menurut kaedah tasyri" iaitu segala hukum syara' itu dilunaskan diatas mengawal faedah dan maslahah dan menjauhkan kerosakkan. Maka mana-mana perkara yang ada padanya faedah dan maslahah yang lebih berat disuruh mengerjakannya dan sebaliknya mana-mana yang ada padanya kerosakkan yang lebih berat disuruh meninggalkan.
Selain dari itu sukacita saya menyatakn bahawa Sohibul Fadhilah al-Syiekh Husnain Makhluf bekas Mufti Kerajaan Mesir dan Sohibul Fadhilah al-Marhum Yusuf ad-Dajwi seorang ulama" yang termasyhur di Mesir telah memfatwakan bahawa pembedahan mayat orang Islam itu harus dengan sebab-sebab yang dibentangkan di atas itu saya sendiri cenderung pada menyatakan bahawa pembedahan mayat itu harus dilakukan pada zaman ini kerana memelihara dan mengawal maslahah umum bila berlaku kematian-kematian yang menimbulkan syak dan syubhah istimewa pula manakala difikirkan bahawa dengan segala rekaan-rekaan baru yang makin hari makin banyak pada hari ini dengan senang sahaja kejadian-kejadian jenayah itu dapat ditudung dan dibenamkan qarinah-qarinah dan ekor-ekor yang harus akan membongkarkan rahsianya.
Berhubung satu garis panduan mengikut hukum syarak tentang siapakah yang berhak ke atas simati untuk memberi kebenaran bedah siasat maka Jawatankuasa berpendapat orang-orang yang berhak untuk memberi kebenaran ialah mereka yang berhak membuat tuntutan darah atau menggugurkannya (?????? ????) iaitu setiap mereka yang berhak mendapat pesaka simati yang berkenaan samada menerusi hubungan nasab atau hubungan perkahwinan.


Mesyuarat mengambil keputusan sepertimana berikut:
i) Janin di dalam kandungan terbentuk dalam beberapa peringkat iaitu peringkat awal yang dipanggil nutfah iaitu dari satu hari hingga 40 hari. Peringkat kedua "alaqah iaitu dari 41 hari hingga 80 hari. Peringkat sesudah terbentuk yang dipanggil mudhghah iaitu berumur antara 81 hari hingga 120 hari. Peringkat keempat pula ialah selepas berumur 121 hari iaitu sesudah ditiup roh insaniah ke dalamnya (janin).
ii) Terdapat berbagai kecacatan yang berlaku pada janin, antaranya ialah kecacatan fizikal seperti pekak, buta mata, sumbing bibir, tiada otak, kepala besar dan sebagainya. Yang kedua kecacatan mental seperti kelembapan otak, kecacatan otak dan sebagainya. Bentuk kecacatan pula ialah kecacatan teruk dan kecacatan ringan.
iii) Menurut ijma" Fuqaha", adalah haram menggugurkan janin telah berumur 120 hari kerana pengguguran itu dianggap satu jenayah bunuh ke atas janin yang telah ditiupkan roh. Kecuali pengguguran itu untuk menyelamatkan nyawa ibu atas sebab-sebab kecacatan yang bersangatan.
iv) Manakala menggugurkan janin yang berumur antara 1 hari hingga 40 hari adalah makruh, sekiranya tidak mendapat bahaya pada ibu dan mendapat persetujuan daripada kedua suami isteri.
v) Ijma" Fuqaha" juga berpendapat pengguguran janin berumur sebelum 120 hari adalah harus sekiranya janin itu menghadapi cacat dan penyakit yang teruk yang boleh membahayakan nyawa ibu.
'Kanun Keseksaan' seksyen 312 di bawah tajuk 'menyebabkan keguguran' menyatakan bahawa 'barang siapa dengan sengaja menyebabkan seseorang perempuan yang hamil gugur hendaklah jika keguguran itu tidak disebabkan dengan suci hati bagi maksud menyelamatkan nyawa perempuan itu diseksa dengan penjara selama tempoh yang boleh sampai tiga tahun, atau dengan denda, atau dengan kedua-duanya, dan jika perempuan itu mengandung anak yang telah bersifat, hendaklah diseksa dengan penjara selama tempoh yang boleh sampai tujuh tahun, dan bolehlah juga dikenakan denda.'
Mesyuarat telah mengambil keputusan bahawa adalah haram menggugurkan janin di dalam kandungan kecuali atas sebab-sebab kecacatan yang teruk yang boleh membahayakan nyawa ibu.
Manakala soalan apakah berdosa doktor serta jururawat yang bertugas dalam melakukan pengguguran tersebut, kerana terpaksa melakukannya disebabkan tugas yang mesti dipikul mengikut undang-undang dan prosedur perubatan dan mendapat persetujuan daripada ibu yang mengandung tersebut.
Mesyuarat mengambil keputusan ia berkait rapat dengan hukum pengguguran, samada pengguguran itu hukumnya haram atau sebaliknya.


Muzakarah Khas Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) yang bersidang pada 22 Jun 1997 telah membincangkan Zakat Gaji & Pendapatan Professional. Muzakarah telah memutuskan bahawa zakat ke atas pendapatan penggajian adalah wajib bagi orang yang layak mengeluarkan zakat.


Mesyuarat Lembaga Fatwa Negeri Sarawak kali ke 3 pada 16 Jamadilakhir 1418H/ 18 Oktober 1997M memutuskan bahawa zakat gaji boleh dipungut oleh Lembaga Hasil Dalam Negeri yang dilantik sebagai amil dengan syarat-syarat seperti berikut :-
i. Islam
ii. Mukallaf
iii. Memahami Hukum-Hukum Zakat
iv. Kemampuan Mengurus Kutipan dan Melaksanakan Tugas
Jawatankuasa juga memutuskan bahawa perlantikan Lembaga Hasil Dalam Negeri sebagai pemungut
zakat gaji untuk pekerja Islam di Sarawak diserahkan kepada pihak Kerajaan Negeri Sarawak


Mesyuarat bersetuju bahawa tiada halangan dari segi syarak dan terpulanglah kepada pertimbangan Jawatankuasa Masjid dan Khairat Kematian dengan mempastikan bahawa tujuan pungutan wang itu (untuk kebajikan masjid) tidak terhalang dengan sebab penyertaan dalam ASDI.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-50 yang bersidang pada 10 Mei 2001 telah membincangkan Hukum Zakat Ke Atas Firma-Firma Dan Syarikat Konsultan. Muzakarah telah memutuskan bahawa wajib zakat ke atas firma-firma dan syarikat konsultan, jika dimiliki bersama antara orang Islam dan bukan Islam, hak orang Islam sahaja yang kena zakat dan tidak ke atas milik bukan muslim.


Mesyuarat Lembaga Fatwa Negeri Sarawak kali ke 1 pada 15 & 16 Rejab 1416H /8 & 9 Disember 1995M telah memutuskan bahawa Kaul dan Tibau yang masih diamalkan oleh kaum Melanau yang bukan Islam adalah bercanggah dengan ajaran Islam. Di antara upacara yang bercanggah itu ialah kepercayaan kepada Ipok-ipok (hantu) boleh memberi bekas ke atas keselamatan manusia.
Oleh kerana itulah mereka adakan jampi serapah, ancak dan sebagainya untuk pujukan dan hidangan serta duman bagi untuk membujukkan Ipok-ipok yang jahat itu.
Oleh yang demikian Ahli-Ahli Jawatankuasa Fatwa Negeri Sarawak yang bersidang dalam mesyuaratnya pada 8-9 Disember 1995 dengan kata sepakat ingin menasihatkan supaya orang-orang Islam tidak mengambil bahagian dalam upacara Kaul dan Tibau yang bertentangan dengan akidah Islam itu.


Umat Islam di negeri Johor Darul Ta’zim diharam dan dilarang melibatkan diri daripada:-

(i) Batu jed yang bertulis kalimah Allah dan kalimah Muhammad yang mengandungi corak babi.

(ii) Sejadah yang mengandungi imej babi dan anjing. Melalui mana-mana perkara berikut:
1.    Memiliki;
2.    Mengguna;
3.    Menyimpan;
4.    Menjual;
5.    Membeli;
6.    Mempromosi
7.    Menayang;
8.    Memasar;
9.    Mengimport;
10. Mengeksport;
11. Mempamerkan;
12. Mencetak semula atau menyalin;
13. Memberi sokongan moral atau material;
14. Memberi hadiah atau menerimanya.


“ Solat Jumaat tidak boleh dikecualikan kepada orang Islam yang bertugas di Pelabuhan Johor Berhad di mana bahagian sekalipun kerana belum sampai ke peringkat darurat yang mengharuskan meninggalkan solat Jumaat.

        Demi kepentingan pengurusan dan organisasi serta kepentingan bersama (majikan dan pekerja), maka waktu rehat hari Jumaat hendaklah diperuntukkan selama 1 jam 45 minti bagi membolehkan menunaikan solat Jumaat;.


Mesyuarat Jawatankuasa Fatwa Negeri Kedah yang bersidang pada
11 November 1989
 telah membincangkan mengenai Pembayaran Zakat Fitrah Dengan Wang. Mesyuarat berpendapat adalah harus kaum muslimin di negeri ini mengeluarkan zakat fitrah yang wajib ke atas mereka dengan harga makanan yang biasa dimakan (beras).


Mesyuarat Lembaga Fatwa Negeri Sarawak Kali ke 2 pada
12 Rejab 1417H/ 23 November 1996
 telah mengambil keputusan dengan sebulat suara bahawa :-
1. Semua Mazhab Syiah dari golongan apapun tidak boleh diterima untuk diamalkan oleh orang Islam di Sarawak
2. Menetapkan bahawa umat Islam di Sarawak hendaklah hanya mengikut ajaran Islam yang berasaskan pegangan Ahli Sunnah Wal Jamaah dari segi Akidah, Syariah dan Akhlak
3. Menyokong dan menerima cadangan pindaan Perlembagaan Persekutuan dan Perlembagaan Negeri-Negeri bagi memperuntukkan dengan nyata bahawa agama bagi Persekutuan dan Negeri-Negeri hendaklah agama Islam yang berasaskan pegangan Ahli Sunnnah Wal Jamaah dari segi Akidah, Syariah dan Akhlak
4. Memperakukan pindaan kepada semua undang-undang Negeri yang berhubung dengan Hukum Syarak bagi menyelaraskan takrif 'Hukum Syarak' atau 'Undang-Undang Islam' seperti berikut :
'Hukum Syarak' atau 'Undang-Undang Islam' ertinya Undang-Undang Islam yang berasaskan
pegangan Ahli Sunnah Wal Jamaah dari segi Akidah, Syariah dan Akhlak.
5. Memperakukan bahawa ajaran Islam yang lain daripada pegangan Ahli Sunnah Wal Jamaah adalah bercanggah dengan Hukum Syarak dan Undang-Undang Islam; dan dengan demikian penyebaran apa-apa ajaran yang lain daripada pegangan Ahli Sunah Wal Jamaah adalah diharamkan
6. Menetapkan bahawa semua umat Islam di negeri ini adalah tertakluk kepada Undang-Undang Islam dan Hukum Syarak yang berasaskan pegangan kepada ajaran Ahli Sunnah Wal Jamaah
7. Menetapkan bahawa penerbitan, penyiaran dan penyebaran apa-apa buku, risalah, filem, video dan lain-lain berhubung dengan ajaran Islam yang bertentangan dengan pegangan Ahli Sunnah Wal Jamaah adalah diharamkan
8. Meletakkan perkataan Islam yang berlandaskan aqidah Ahli Sunnah Wal Jamaah dalam Ordinan Majlis Islam (Pemerbadanan)
9. Menubuh sebuah jawatankuasa untuk mengawal ajaran bukan Ahli Sunnah Wal Jamaah
10. Memperhebatkan dakwah dan penerangan berasaskan pegangan aqidah Ahli Sunnah Wal Jamaah
11. Menerbit risalah penerangan mengenai ajaran Syiah


Mesyuarat Jawatankuasa Fatwa Negeri Kedah yang bersidang pada 10 November 1976 telah membincangkan mengenai Risalah Gerak Kilat (Silat Abjad). Mesyuarat mendapati ianya adalah mengelirukan Akidah Islam dan bercanggah dengan ajaran-ajaran di dalam syariat Islam yang suci dan untuk memelihara kaum muslimin di negeri ini dari dirosakkan akidah mereka dan amalan-amalan mereka oleh ajaran-ajaran dan amalan-amalan yang ada di dalam risalah Gerak Kilat. Maka Jawatankuasa mencadangkan kepada Majlis Agama Islam Negeri Kedah supaya diharamkan risalah itu dari disebar dan ditegah dari diajar dan belajar dan beramal dengan ajaran-ajaran di dalamnya.


Mesyuarat Lembaga Fatwa Negeri Sarawak kali ke 2 pada 12 Rejab 1417H/ 23 November 1996 telah memutuskan bahawa :
Gaji, tunggakan gaji, pelbagai elaun dan lain-lain pendapatan yang berkaitan dengan pengajian setelah ditolak keperluan asas, pembiayaan kerja, hutang dan apa-apa pembiayaan yang menjadi sebab sebenar pembiayaan seseorang itu apabila cukup nisabnya adalah wajib dizakat.
Nisab zakat gaji adalah sama dengan nisab zakat emas dan perak. Nisab zakat emas ialah 85 gram (25.2259 mayam) dan nisab zakat perak ialah 595 gram (176.5913 mayam)


Setelah perbincangan Jawatankuasa Fatwa berpendapat :-
PENGERTIAN MASJID DHIRAR
Dengan merujuk kepada kitab-kitab tafsir masjid dhirar ialah masjid yang didirikan dengan tujuan memusuhi orang-orang Islam, dan memudharatkan perkembangan Agama Islam, memudharatkan umatnya, membahayakan dakwah Islamiah sebagaimana firman Tuhan dalam Surah at-Taubah ayat 107.
'
Mereka yang menjadikan masjid untuk membahayakan, untuk menunjukkan kekufuran, untuk memecahbelahkan antara orang-orang mukmin, untuk menjadi tempat mengintip bagi mereka yang memusuhi Allah dan RasulNya sebelum itu, mereka bersumpah kami bertujuan baik sedangkan Allah mengingatkan bahawa mereka dusta
, ????? ???? ?? ??? ??? ???? ......... ???.
Ulasan Jawatankuasa :-
Berdasarkan kepada huraian di atas maka mana-mana tempat ibadat yang didirikan dengan maksud itu adalah termasuk dalam hukum masjid dhirar dan bertentangan dengan matlamat ajaran Islam, supaya umat Islam berkenal mesra diantara satu sama lain, berbaik-baik, bersatu padu dan saling bantu membantu. Oleh sebab itu membina masjid baru di tempat yang telah sedia ada masjid dan pembinaan itu boleh membawa berpecah belah perpaduan adalah suatu amalan yang bercanggah dengan matlamat ajaran Islam, dan masjid itu adalah termasuk di bawah hukum masjid dhirar. Pembinaan masjid tidak dikira sebagai suatu amalan kebajikan yang diterima di sisi Allah kecuali ianya dilakukan untuk keperluan para ahli jumaat dan bukan bagi tujuan memecah belahkan para jumaat.
Di dalam hal ini para fuqaha" telah menyarankan pendapat-pendapat mereka di dalam kitab-kitab feqah tentang hukum berbilang jumaat di dalam satu mukim atau satu daerah, dan mana-mana tempat yang memerlukan berbilang-bilang jumaah adalah terlebih dahulu diperlukan mendapat keizinan pemerintah ( Ulul Amri ) kerana pada dasarnya setiap daerah atau mukim seboleh-bolehnya mempunyai satu tempat sahaja untuk didirikan jumaat.
Pandangan Jawatankuasa :-
Atas konsep dhirar maka mana-mana masjid atau tempat ibadat yang difikirkan boleh membawa berpecah belah umat Islam serta fitnah adalah wajar dirobohkan sebagaimana Rasulullah s.a.w merobohkan masjid dhirar yang telah didirikan bagi menyaingi masjid Qaba" di masa hayat baginda.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-60 yang bersidang pada 23 Oct 2003 telah membincangkan Zakat Fitrah Ke Atas Orang Tahanan Dan Banduan Islam Di Institusi Penjara. Muzakarah telah memutuskan bahawa hukum zakat fitrah ke atas orang tahanan dan banduan Islam di Institusi Penjara adalah wajib sekiranya cukup syarat wajib zakat fitrah iaitu :
Individu yang mempunyai lebihan makanan atau hartanya dari keperluan tanggungannya pada malam dan pagi hari raya.
Anak yang lahir sebelum matahari jatuh pada akhir bulan Ramadhan dan hidup selepas terbenam matahari.
Memeluk Islam sebelum terbenam matahari pada akhir bulan Ramadhan dan berkekalan Islamnya.
Seseorang yang meninggal selepas terbenam matahari akhir Ramadhan.


Setelah merujuk kepada kitab-kitab fekah Syafie didapati adalah haram dan tidak sah menjual barang yang najis seperti arak,kulit bangkai yang belum dibersihkan dengan samak dan juga tidak sah menjual barangan yang terkena najis yang tidak boleh dibersihkan.
Oleh kerana BIR (BEER) adalah sejenis arak (cecair yang memabukkan) maka ia adalah najis, dengan itu hukumnya haram dan tidak sah jual beli dengannya samada diantara sama-sama orang Islam atau diantara orang Islam dan orang bukan Islam.


Mesyuarat Jawatankuasa Fatwa Negeri Johor yang bersidang pada 14 Jun 2012 telah membincangkan mengenai Keharusan Bayaran Zakat Kumpulan Wang Simpanan Pekerja (KWSP) Sejurus Pengeluaran Atau Penerimaan.

Alhamdulillah fatwanya:

“ Pencaruman kumpulan wang simpanan pekerja (KWSP) adalah diharuskan mengeluarkan zakat sejurus menerima atau mengeluarkan kumpulan wang simpanan pekerja (KWSP) tersebut jika cukup nisabnya tanpa menunggu haul setahun. “


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI)  Kali Ke-58 yang bersidang pada 29 Jul 2003 telah membincangkan Zakat Ke Atas Syarikat Yang Dimiliki Oleh Tabung Haji. Muzakarah telah memutuskan bahawa
Anak-anak syarikat Tabung Haji wajib membayar zakat masing-masing.
Dalam membuat perkiraan zakat, dividen yang diisytiharkan oleh anak-anak syarikat dan dibayarkan kepada syarikat induk hendaklah ditolak.
Zakat ini hendaklah dibayar berdasarkan modal asal dan keuntungan sekiranya ada.


Mesyuarat Jawatankuasa Fatwa Negeri Kedah yang bersidang pada 11 November 1989 telah membincangkan mengenai Kepimpinan Wanita. Mesyuarat memutuskan bahawa wanita tidak boleh dilantik sebagai hakim diatas ijma' imam yang empat (Syafie, Malik, Hanafi dan Hanbali). Demikian juga mereka tidak boleh dilantik atau diserah kepadanya kuasa yang am iaitu kekuasaan didalam berbagai bidang dengan tidak terhad atau tiada terbatas pada bidang-bidang yang tertentu seperti memegang sebuah kementerian, menjadi Kepala Daerah saperti Pegawai Tadbir Agama Daerah atau Pegawai Daerah yang dilantik oleh Sultan untuk mentadbir sesebuah daerah bagi pihaknya.


Mesyuarat bersetuju bahawa solat Jumaat yang tidak mencukupi rukun Khutbah tidak wajar dimaklumkan kepada semua anak mukim masjid berkenaan, kerana ibadat itu adalah sah mengikut sebahagian ulama" empat mazhab khususnya Imam Malik r.a.


Jawatankuasa berdapat menggunakan lafaz-lafaz dan perkataan-perkataan yang kurang jelas ertinya serta tidak sahih sebutan bacaannya hendaklah dijauhi kerana dibimbangkan membawa kepada kerosakan akidah.
Jawatankuasa berpendapat menggunakan ayat al-Quran atau huruf-huruf Arab sebagai tangkal azimat untuk tujuan perubatan dan lain-lain pada dasarnya tidaklah salah, walau bagaimanapun dibimbangkan penggunaannya itu akan membawa kepada terhiiina dan tercemar kesucian al-Quran maka adalah haram.
Jawatankuasa berpendapat menggunakan rajah-rajah, dan huruf-huruf tertentu untuk lariskan perniagaan sekiranya ianya merupakan suatu kepercayaan yang boleh merosakan akidah adalah haram.
Jawatankuasa berpendapat menggunakan debu lintah bagi perubatan adalah diharuskan sekiranya keadaan memerlukan dan tidak membawa kepada kemudaratan.


Muzakarah Khas Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) yang bersidang pada 16 Aug 2001 telah membincangkan Zakat Ke Atas Bank-Bank Dan Syarikat-Syarikat Perniagaan Yang Berlandaskan Syariah Yang Syarikat Induknya Di Miliki Oleh Orang Bukan Islam. Muzakarah telah memutuskan bahawa semua perbankan Islam yang menjalankan pengurusan perniagaan berlandaskan syarak wajib mengeluarkan zakat begitu juga semua kaunter yang menjalankan perniagaan berlandaskan syarak yang induknya bukan Islam.


Tidak boleh beri zakat kepada ibu bapa kecuali jika anak itu tidak mampu menunaikan nafkah yang wajib di atasnya terhadap ibu bapanya sebab kemiskinan.


Bahawasanya menurut Seksyen 26 (3) Enakmen Pentadbiran Hal Ehwal Agama Islam 1986, Duli Yang Maha Mulia Tuanku Al-Sultan telah perkenan supaya fatwa yang terkandung di dalam ini disiarkan dalam Warta.
Oleh yang demikian, pada menjalankan kuasa-kuasa yang diberi di bawah Seksyen 25, Enakmen Pentadbiran Hal Ehwal Agama Islam 1986, Jawatankuasa Fatwa Majlis Agama Islam dan Adat Melayu Terengganu dengan ini membuat dan mengeluarkan fatwa berikut :
Bahawasanya wang simpanan di Tabung Haji, wang simpanan di Kumpulan Wang Simpanan Pekerja dan sebagainya yang mempunyai penama apabila penyimpannya meninggal dunia maka wang simpanan tersebut adalah wang pusaka dan hendaklah dibahagikan menurut hukum faraid.
Oleh yang demikian orang Islam hendaklah menerima pakai fatwa ini.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-76 yang bersidang pada 21 - 23 November 2006 telah membincangkan Hukum Mengagihkan Zakat Secara Persendirian Dan Qada Zakat. Muzakarah telah memutuskan bahawa:
Dari segi siasah dan maslahah, zakat merupakan pemangkin kepada ekonomi umat Islam. Peraturan dan undang-undang yang telah ditetapkan oleh pemerintah atau Ulil Amri adalah demi menjaga hak dan kepentingan zakat tersebut.
Walaupun dari segi syarak, mengagihkan zakat secara persendirian tanpa melalui pemerintah adalah sah sekiranya diagihkan kepada asnaf yang layak, tetapi perbuatan melanggar peraturan dan undang-undang pemerintah dalam perkara kebaikan adalah berdosa, kerana di dalam Islam patuh dan taat kepada pemerintah atau Ulil Amri dalam perkara kebaikan adalah wajib.
Mengenai hukum Qada Zakat, ia wajib dilakukan bagi zakat yang telah memenuhi syarat wajib yang tidak ditunaikan pada masa yang sepatutnya.


Bahawa Jawatankuasa Fatwa Negeri Kedah Darul Aman setelah mengkaji, bersetuju sebulat suara membuat ketetapan
BAHAWA KE ARAH MEMBENDUNG PENGARUH SYIAH DI MALAYSIA:-

1. Adalah ditetapkan bahawa Umat Islam di Negeri Kedah Darul Aman hendaklah mengikut undang- undang Islam dan ajaran Islam yang berasaskan pegangan Ahli Sunnah Wal Jama'ah dari segi aqidah, syariah dan akhlak.
2. Adalah diperakukan bahawa ajaran Islam selain pegangan Ahli Sunnah Wal Jama'ah adalah bercanggah dengan Hukum Syarak dan dengan yang demikian penyebaran apa-apa ajaran lain selain pegangan Ahli Sunnah Wal Jama'ah adalah dilarang.

3. Adalah ditetapkan bahawa penerbitan, penyiaran dan penyebaran melalui buku, risalah, filem, video atau dengan apa-apa cara lain pun yang berkaitan dengan ajaran yang bertentangan dengan pegangan Ahli Sunnah Wal Jama'ah adalah dilarang.


Mesyuarat bersetuju bahawa kadar/had emas yang dijadikan perhiasan atau pakaian yang diharuskan dikenakan zakat apabila memenuhi syarat-syarat dan melebihinya had yang sepatutnya pada "uruf orang yang setanding atau sepadan dengannya. Adapun emas perhiasan atau pakaian yang tidak diharuskan yakni yang makruh atau haram maka apabila sampai 20 mithqal atau lebih wajib dikeluarkan zakat dengan syarat-syaratnya.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI)  Kali Ke-56 yang bersidang pada 7 May 2003 telah membincangkan Zakat Gaji Beserta Kadarnya. Muzakarah telah memutuskan bahawa asas pengiraan zakat gaji dan pendapatan adalah berdasarkan kepada pendapatan kasar setahun dan kadar zakat yang dikenakan ialah sebanyak 2.5% daripada jumlah pendapatan tersebut.


Mesyuarat Jawatankuasa Fatwa Negeri Kedah yang bersidang pada
29 Jun 1996
 telah membincangkan mengenai Membawa Balik Ketul Tanah dari Tanah Haram. Mesyuarat memutuskan bahawa adalah haram membawa balik atau memindahkan tanah haram ke tanah halal dengan sengaja dan wajib dikembalikannya.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali ke-92 yang bersidang pada 15-17 Disember 2010 telah membincangkan Hukum Melantik Orang Bukan Islam Sebagai Peguam Syar’ie. Muzakarah telah membuat keputusan seperti berikut:

Setelah meneliti keteranga hujah-hujah dan pandangan yang dikemukakan Muzakarah berpandangan bahawa untuk menjadi seorang Peguam Syar’ie, seseorang itu perlu mampu menguasai ilmu Al-Quran dan Al Hadith, bahasa Arab, Ilmu Usul Fiqh dan Fiqh secara keseluruhannya dan ia perlu didasari dengan keimanan kepada Allah SWT agar tanggungjawab yang dipikul disandarkan hanya kepada Allah SWT dan demi kemaslahatan umat Islam dan keadilan menurut perspektif Islam.

Oleh yang demikian, demi menjaga   kesucian dan kehormatan agama dan umat Islam, Muzakarah bersetuju memutuskan bahawa orang bukan Islam adalah tidak dibenarkan dilantik sebagai Peguam Syar’ie berpandukan kepada Kaedah-Kaedah Fiqhiyyah dan peruntukan undang-undang berikut:

 سَدُّ الذَّرِيعَةِ
Kaedah ini merujuk kepada perlunya menutup pintu- pintu yang boleh membawa kemudaratan. Sekiranya orang bukan Islam dibenarkan untuk dilantik sebagai Peguam Syar’ie, ia memberi ruang kepada orang bukan Islam untuk menguruskan hal ehwal orang Islam terutama sekali isu-isu Syarak. Keadaan ini boleh menimbulkan kecelaruan di kalangan umat Islam.

إِذَا تَعَارَضَ الْمَانِعُ وَالْمُقْتَضَى قَدَّمَ الْمَانِعُ
 Apabila bertentangan antara dalil- dalil yang menegah dengan dalil-dalil yang menghendaki, hendaklah diutamakan perkara yang menegah. Larangan melantik orang bukan Islam sebagai Peguam Syar’ie perlu diutamakan, walaupun kemungkinan ia mempunyai kebaikan dari satu segi, tetapi keburukannya perlu diambil kira dan diberi perhatian.

الْمُصْلِحَةُ الْعَامَّةُ تُقَدِّمُ عَلَى الْمُصْلِحَةِ الْخَاصَّةِ
Kaedah ini bermaksud maslahah (kebaikan) am perlu didahulukan daripada maslahah khas. Maslahah am atau umum merujuk kepada maslahah umat Islam di Malaysia secara keseluruhannya. Manakala maslahah khas merujuk kepada kebaikan yang mungkin diperolehi oleh orang tertentu. Dalam situasi hari ini, maslahah orang awam, (umat Islam) perlu diutamakan.

تَصَرَّفُ الإِمَام عَلَى الْرَعِيَّةِ
مَنُوطَ بِالْمَصْلَحَةِ
Kaedah ini bermaksud tindakan yang dijalankan oleh pemerintah terhadap rakyat bergantung kepada maslahah. Dalam konteks ini, pemerintah berhak membuat keputusan berpandukan kepada kemaslahatan rakyat dengan berlandaskan kepada syariat Islam.

Berdasarkan peruntukan undang-undang yang sedang berkuatkuasa, sekiranya seorang bukan Islam dibenarkan untuk beramal sebagai Peguam Syar’ie dan didapati tidak mematuhi etika sebagai Peguam Syar’ie atau apa-apa prosedur yang berkaitan dengan mahkamah syariah, tiada tindakan yang boleh diambil kerana beliau tidak tertakluk kepada bidang kuasa Mahkamah Syariah. Oleh yang demikian, tiada tindakan yang boleh diambil ke atas beliau kerana Mahkamah Syariah tidak mempunyai bidang kuasa ke atas orang bukan Islam.


Mesyuarat Jawatankuasa Fatwa Negeri Kedah yang bersidang telah membincangkan mengenai pindah zakat. Mesyuarat memutuskan bahawa hendaklah dipindahkan zakat itu kepada orang yang berhak menerima zakat di negeri lain yang paling hampir dengan negeri itu.


Mesyuarat Lembaga Fatwa Negeri Sarawak Kali Ke 1 pada 8 & 9 Disember 1995M bersamaan 15 & 16 Rejab 1416H telah memutuskan tentang kepercayaan golongan anti-hadis yang bertentangan dengan akidah Islam serta pandangan rendah mereka kepada Rasululllah SAW. seperti berikut :
A.       BAHAWA buku yang bertajuk;
(a)    â€œHadis Satu Penilaian Semulaâ€ dan â€œHadis Jawapan Kepada Pengkritikâ€ yang kedua-duanya ditulis oleh Kasim Ahmad;
(b)    â€œPendedahan Kebenaran Adalah Dari Tuhanmu-Hadith Di Dalam Al-Quranâ€ yang ditulis oleh Idris Abdul Rahman;
(c)    â€œBacaanâ€ yang ditulis oleh Othman Ali
(d)    â€œThe Computer Speaks â€“ God's Message To The Worldâ€ yang ditulis oleh Dr. Rashad Khalifa, dan
(e)     Risalah â€œIqraâ€
           adalah mengandungi ajaran-ajaran dan fahaman-fahaman yang bertentangan dengan aqidah, syariah dan akhlak Islam serta boleh mengeliru dan menyesatkan masyarakat Islam. Ajaran-ajaran dan fahaman-fahaman yang terkandung dalam buku-buku tersebut antara lain, menolak hadith sahih (iaitu yang disahkan bersumber daripada Rasulullah SAW) sebagai sumber aqidah dan perundangan Islam, meghina kedudukan Rasulullah SAW dan menghina Al-Quran dengan mempertikaikan kesahihan serta memesongkan pengertian sebenar ayat-ayat Al-Quran tersebut.
B.       BAHAWA orang dan kumpulan orang yang berpegang kepada ajaran-ajaran dan fahaman-fahaman yang terkandung dalam buku-buku tersebut terdahulu adalah suatu kumpulan yang sesat dan bertentangan dengan aqidah, syariah dan akhlak Islamiah.
C.       OLEH YANG DEMIKIAN
(1)    mana-mana orang atau kumpulan yang berpegang kepada ajaran-ajaran dan fahaman-fahaman yang terkandung dalam buku â€œHadis Satu Penilaian Semulaâ€, â€œHadis Jawapan Kepada Pengkritikâ€, â€œPendedahan Kebenaran Adalah Dari Tuhanku â€“ Hadith Di Dalam Al-Quran', â€œBacaanâ€ atau â€œThe Computer Speaks: God's Message To The Worldâ€ dan risalah â€œIqraâ€ adalah haram;
(2)    Mana-mana orang atau kumpulan Islam adalah dilarang
(a) untuk mengajar, mempelajari mengamalkan, berpegang kepada atau menyebarkan ajaran- ajaran dan fahaman-fahaman yang terkandung dalam buku â€œHadis Satu Penilaian Semula', Hadis Jawapan Kepada Pengkritikâ€, â€œPendedahan        Kebenaran Adalah Dari Tuhanmu â€“ Hadith Di Dalam Al- Quranâ€, â€œBacaanâ€ dan â€œThe Computer Speaks : God's Message To The Worldâ€;
(b) untuk mencetak, menerbitkan, memilki, menyiarkan, menyebarkan atau mengedarkan buku â€œHadis Satu Penilaian Semula', Hadis Jawapan Kepada Pengkritikâ€, â€œPendedahan    Kebenaran Adalah Dari Tuhanmu â€“ Hadith Di Dalam Al-  Quran', â€œBacaanâ€ dan â€œThe Computer Speaks : God's Message To The Worldâ€, atau mana- mana bahagiannya termasuk :
â—¦  apa-apa bentuk, versi atau variasinya;
â—¦  apa-apa terjemahannya dalam apa-apa bahasa;
â—¦  apa-apa bahan publisiti yang bertujuan memberikan publisiti kepada mana-mana buku itu
â—¦ pada atau atas apa-apa bahan, samaada bahan cetak atau elektronik atau selainnya atau melalui apa-apa media;

(c) Untuk menjadi anggota atau memimpin mana-mana golongan Anti-Hadith yang tersebut dalam perenggan (1) atau membantu dalam menghidupkan atau mengembangkan kumpulan sedemikian.


Harus menurut hukum syara’ mewujudkan Jadual perkataan-perkataan berkaitan dengan agama Islam yang tidak boleh digunakan oleh orang bukan Islam demi menjaga kehormatan dan kesucian agama Islam serta memelihara akidah umat Islam dari kefahaman yang salah.
Walaubagaimanapun, Jadual ini boleh dikaji dari semasa ke semasa mengikut keperluan dan kepentingan yang ada.
Perkataan-perkataan tersebut adalah sebagaimana di dalam Jadual di bawah:


Bahawasanya berdasarkan kajian yang telah dijalankan oleh Jabatan Kemajuan Islam Malaysia (JAKIM), ajaran dan pegangan yang dibawa dan disebarkan oleh Ahli Jemaah Syarikat Rufaqa' Corporation Sdn. Bhd. (SRC) dan rangkaian syarikat gabungannya mengandungi fahaman yang menyamai Kumpulan Al-Arqam yang telah diharamkan. Ahli jamaah Syarikat Rufaqa' Corporation Sdn. Bhd. juga didapati mengamalkan ajaran dan pegangan baru yang telah menyeleweng daripada ajaran Islam.


Mesyuarat Lembaga Fatwa Negeri Sarawak Kali ke 5 pada 20 Rabiulakhir 1421H/ 22 Julai 200M
berpendapat bahawa Orang-Orang Yang Telah Diisyhtiharkan Bangkrap Oleh Mahkamah Pergi Menunaikan Haji Ke Mekah dari segi agama ianya dibolehkan, akan tetapi pemohon perlulah memohon kebenaran terlebih dahulu daripada Jabatan Pemegang Harta (tempat hartanya disimpan) sebelum pemohon keluar negeri mengerjakan haji yang fardhu sahaja.


Pada menjalankan kuasa yang diberikan oleh subseksyen 50(6) Enakmen Pentadbiran Hal Ehwal Agama Islam (Terengganu) 1422H/2001M En. Tr. 2/2001), setelah diperkenankan oleh Duli Yang Maha Mulia Sultan dan setelah dimaklumkan kepada Kerajaan Negeri, Majlis Agama Islam dan Adat Melayu Terengganu dengan ini menyiarkan fatwa yang dibuat oleh Jawatankuasa Fatwa di bawah seksyen 50 Enakmen ini seperti berikut:
" Anak tak sah taraf tidak boleh dinasabkan kepada lelaki yang menyebabkan kelahirannya atau kepada sesiapa yang mengaku menjadi bapa kepada anak tersebut. Oleh itu mereka tidak boleh pusaka mempusakai, tidak menjadi mahram dan tidak boleh menjadi wali dan tidak diharuskan perkara-perkara yang diharuskan bagi keluarga yang sah tarafnya pada syarak ".


Bahawa senaman Yoga yang berasal daripada masyarakat Hindu sejak sebelum Masihi lagi menggabungkan amalan fizikal, unsur-unsur keagamaan dan pemujaan bagi tujuan tertentu adalah tidak sesuai dan boleh merosakkan Aqidah umat Islam.

Oleh itu, semua umat Islam adalah ditegah dan dilarang dari melibatkan dari senaman Yoga kerana ianya bertentangan dengan Syariah Islam.


Mesyuarat Jawatankuasa Fatwa Negeri Kedah yang bersidang pada 26 April 2003 telah membincangkan mengenai Wang Pampasan - Harta Pewarisan atau Tidak? Mesyuarat telah memutuskan bahawa Wang pampasan yang diberi oleh syarikat kepada suami atau isteri yang meninggal dunia semasa bekerja di syarikat berkenaan jika ditentukan penama yang dipersetujui simati maka wang pampasan itu adalah untuk penama tersebut. Namun demikian, jika tidak ditentukan penama maka ia hendaklah dimasukkan sebagai harta yang perlu difaraidhkan.


Mesyuarat Lembaga Fatwa Negeri Sarawak Kali Kesepuluh, yang bersidang pada 25 Syaaban 1427H 18 September 2006M telah membincangkan mengenai
Hukum Pelantikan Hakim Syarie Wanita
. Mesyuarat telah membuat keputusan seperti berikut:

Mesyuarat bersetuju menerima keputusan Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Kali ke 74 pada 25-27 Julai 2006 bahawa 'Wanita harus dilantik menjadi Hakim Syarie dalam kes-kes selain kes hudud dan qisas. Pemilihan dan perlantikan hendaklah dibuat dengan penuh teliti dan teratur'.


BAHAWASANYA menurut Seksyen 26 (3) Enakmen Pentadbiran Hal Ehwal Agama Islam 1986 DULI YANG MAHA MULIA TUANKU AL-SULTAN telah perkenan supaya fatwa yang terkandung di dalam ini disiarkan dalam Warta.
OLEH YANG DEMIKIAN, PADA menjalankan kuasa-kuasa yang diberi di bawah Seksyen 25 Enakmen Pentadbiran Hal Ehwal Agama Islam 1986, Jawatankuasa Fatwa Majlis Agama Islam dan Adat Melayu Terengganu dengan ini membuat dan mengeluarkan fatwa berikut :
1. BAHAWASANYA-
(1) buku yang bertajuk 'Aurad Muhammadiah Pegangan Darul Arqam Sekaligus Menjawab Tuduhan' yang ditulis oleh Ustaz HJ. ASHAARI MUHAMMAD dan isi kandungan yang mengandungi ajaran-ajaran dan fahaman-fahaman yang bertentangan dengan Aqidah dan Syariah Islamiah serta mengeliru dan boleh menyesatkan masyarakat Islam ; dan
(2) 'Manaqib (riwayat hidup) Sheikh Muhammad bin Abdullah As-Suhaimi' yang ditulis oleh Mohamad Taha As-Suhaimi dan juga yang ditulis oleh pihak-pihak lain dalam semua bahasa, adalah diharamkan.
2. BAHAWASANYA Kumpulan Darul Arqam @ Al Arqam yang berpegang kepada ajaran-ajaran dan fahaman yang terkandung di dalam buku bertajuk Aurad Muhammadiah Pegangan Darul Arqam Sekaligus Menjawab Tuduhan dan Kitab Manaqib (Riwayat Hidup) Sheikh Muhammad bin Abdullah As-Suhaimi adalah diharamkan.
3. BAHAWASANYA pengharaman ini meliputi -
(1) apa-apa variasi, versi, bentuk atau cabang mana-mana ajaran-ajaran tersebut di perenggan 1 di atas, dan termasuklah apa-apa pegangan, ideologi, falsafah, atau apa-apa kumpulan atau sistem amalan dan penunaian yang merangkumi bahawa tujuannya atau salah satu daripada tujuan-tujuannya ialah pencapaian pengajaran kebatinan, perlindungan kebatinan atau kewujudan kebatinan; iaitu suatu pegangan, ideologi, falsafah, atau kumpulan atau sistem amalan atau penunaian yang tidak diakui dan bertentangan dengan syariat Islam dan pegangan oleh Ahli Sunnah Waljamaah:
(2) apa-apa jua bahan publisiti kumpulan Darul Arqam @ Al Arqam termasuk mana-mana terbitan, ertinya apa-apa bahan, termasuklah suatu gambar, gambar-foto, poster, rajah, surat edaran, glansar filem, iklan di akhbar dan apa-apa bentuk iklan lain, yang bertujuan untuk memberi publisiti kepada terbitan tersebut yang berkaitan dengan ajaran-ajaran atau pegangan-pegangan di perenggan 1 di atas ; dan
(3) apa-apa terbitan, ertinya apa-apa buku, majalah, pamplet, risalah atau apa-apa bahan, bacaan lain, sama ada dicetak, ditaip, ditulis tangan, atau dikeluarkan dengan apa-apa cara lain dan apa-apa bentuk keluaran ulangannya, dan termasuklah apa-apa filem iaitu sebuah wayang gambar, sebuah pita rakam, atau sebuah rekod walau bagaimanapun ianya dibuat, dari suatu imej berdasarkan penglihatan, yang mana adalah sebuah rekod yang mampu digunakan sebagai suatu alat menayangkan rangkaian itu sebagai suatu gambar bergerak; rakaman audio iaitu apa-apa bahan termasuk piring-piring hitam, fonografi, pita-pita rakaman, dan cakera laser, dan cakera padat, yang mana dirakamkan rakaman suara manusia, untuk dibaca, dilihat atau didengar yang berkaitan dengan ajaran-ajaran atau pegangan-pegangan di perenggan 1 di atas.
OLEH YANG DEMIKIAN -
(a) orang Islam adalah dilarang mengamal ajaran, pegangan dan fahaman Kumpulan-kumpulan Darul Arqam @ Al Arqam, menjadi ahli, mengetuai, memimpin, memberi ceramah, mengadakan kelas pendidikan dan pembelajaran, mengadakan aktiviti-aktiviti ekonomi, sosial, program persembahan kesenian dan kebudayaan dan lain-lain aktiviti-aktiviti yang bertujuan untuk menghidup dan mengembangkan kumpulan ini;
(b) orang-orang Islam adalah dilarang memiliki, menyimpan, mencetak, menjual, termasuk mengedarkan filem, rakaman audio, pamplet, buku-buku, majalah, atau apa-apa terbitan, risalah dan apa-apa dokumen ; menggunakan sebarang bentuk lambang, rajah atau tanda-tanda yang boleh mengaitkan Kumpulan Darul Arqam @ Al Arqam kepada mana-mana harta alih atau tak alih; dan
(c) semua pihak dilarang daripada memberi kemudahan dan membantunya.


Suara wanita bukan sebahagian daripada aurat dan tiada haram bagi pendengar mendengar jika sekiranya pendengaran suara itu tiada membangkitkan fitnah atau menyebabkan kelazatan yang memarakkan keinginan nafsu.


Mesyuarat Lembaga Fatwa Negeri Sarawak kali ke 5 pada 20 Rabiulakhir 1421H/ 22 Julai 2000M telah bersetuju dengan keempat-empat syarat yang dibincangkan dalam kertas ini tanpa apa-apa pindaan sebagai panduan kebenaran mendirikan masjid atau surau:
i) Jarak diantara sebuah masjid ke sebuah masjid tidak kurang dari satu setengah batu (7 batu persegi) kecuali kerana musyaqqah atau darurat, seperti menerusi jalan sungai, masjid tidka dapat menampung jemaah yang banyak dan sebagainya.
ii) Tidak kurang daripada 40 orang lelaki bermastautin
iii) Ada Ahli Jawatankuasa dan pegawai yang mengendali masjid atau surau itu untuk mendirikan Solat Jumaat
iv) Tapak tanah telah diperuntukkan atau diberi milik untuk masjid atau surau


Mesyuarat Jawatankuasa Fatwa Negeri Kedah yang bersidang pada 23 Jun, 1996 telah membincangkan mengenai Anti Hadith. Mesyuarat telah membuat keputusan bahawa:

1. Buku bertajuk
 "Hadith Satu Penilaian Semula"
 dan
"Hadith Jawapan Kepada Pengkritik"
Karangan Kassim Ahmad dan isi kandungannya;
2. Buku 'Pendedahan Kebenaran Adalah Dari Tuhanmu - Hadith di dalam Al-Quran' karangan Idris Abdul Rahman dan isi kandungannya;

3. Buku 'Bacaan' karangan Othman Ali dan isi kandungannya;

4. Buku
"The Computer Speaks - God's Message To The World"
karangan Dr. Rashad Khalifa dan isi kandungannya;

5. Risalah 'Iqra' terbitan Jemaah Al-Quran Malaysia dan isi kandungannya dan;

6. Apa-apa terjemahan buku atau risalah yang tersebut adalah diharamkan.


Mesyuarat Lembaga Fatwa kali ke 1 pada 15 & 16 Rejab 1416H/ 8 & 9 Disember 1995 :
"BAHAWA mayat orang Islam boleh digali dan/ atau dipindahkan kalau didapati sah mayat itu dikebumikan:
(a) Di tanah perkuburan orang bukan Islam;
(b) Tanpa dimandikan;
(c) Dengan tidak menghadap kiblat;
(d) Dengan dikapankan dengan kain yang dirampas;
(e) Bersama dengan harta orang lain dan harta tersebut dituntut oleh empunyanya;
(f) Di tanah kepunyaan orang lain tanpa izin;
(g) Di tanah yang dikhuatiri susut atau hakis seperti di tebing sungai atau lereng bukit;
(h) Di tanah yang akan dimajukan oleh pihak yang berkuasa untuk maslahat umum seperti membuat jalan raya;
(i) Di tanah lumpur yang diacap air; atau
(j) Bersama mayat lain, yang menyebabkan hati warisnya tidak senang."


Jawatankuasa Fatwa Negeri Terengganu yang bersidang hari ini berpendapat bahawa tapak masjid itu adalah tapak yang diwakafkan bagi bangunan masjid dan tingkat bawah yang dicadangkan untuk dijadikan tempat letak kereta menurut hukum syarak adalah masjid. Oleh yang demikian sesuai dengan kesucian dan kehormatan masjid bahagian tersebut tidak harus dijadikan tempat letak kereta.


Mesyuarat Jawatankuasa Fatwa Negeri Sembilan Bil. 07/2014-1435H yang bersidang pada 27 Ogos 2014 bersamaan 01 Zulqaedah 1435H telah bersetuju memutuskan untuk menerima keputusan Muzakarah Fatwa Kebangsaan Kali Ke-83 berkenaan Hukum Penggantungan Kaligrafi Islam Di Premis Bukan Islam dengan
sighah
 seperti berikut :

Setelah meneliti keterangan, hujah-hujah dan pandangan yang dikemukakan, mesyuarat telah memutuskan bahawa bagi menjaga kehormatan dan kemuliaan ayat-ayat suci al-Quran dan kalimah-kalimah suci agama Islam, perbuatan menggantung apa jua ayat-ayat suci al-Quran atau kalimah-kalimah suci agama Islam di premis-premis bukan Islam atau mana-mana tempat yang boleh mendedahkannya kepada penghinaan, penipuan atau penyalahgunaan adalah dilarang oleh Islam.

Penjualan dan penyimpanan kitab suci al-Quran di kedai-kedai yang dimiliki oleh orang bukan Islam adalah juga dilarang oleh Islam kerana ia boleh membawa kepada penghinaan ke atas kehormatan dan kesucian kitab suci tersebut.

Status pewartaan : Proses Warta


Mesyuarat Jawatankuasa Fatwa Negeri Kedah yang bersidang pada 30 Januari 2008 telah membincangkan mengenai Gelang Magnet. Mesyuarat memutuskan bahawa HARAM hukumnya ke atas lelaki yang memakai gelang tangan magnet kerana menyerupai perhiasan yang dikhususkan kepada golongan perempuan. Walau bagaimanapun harus jika memakai gelang magnet itu memberi manfaat kepada pemakainya dengan syarat diakui oleh doktor muslim atau doktor pakar bukan muslim yang dipercayai.


Mesyuarat Jawatankuasa Fatwa Negeri Johor yang bersidang pada 27 Mei 2010 telah membincangkan mengenai " Fatwa Mewujudkan Pelan Perlindungan Takaful Wakaf Oleh Hong Leong Tokio Marine Takaful Berhad (Hltm Takaful) ".

Alhamdulillah fatwanya:

“Jawatankuasa Fatwa Negeri Johor bersetuju meluluskan nama ” produk takaful badal haji dan wakaf ” sebagaimana dicadangkan oleh Jawatankuasa Penasihat Syariah Hong Leong Tokio Marine Takaful”.


Mesyuarat Lembaga Fatwa Negeri Sarawak Kali ke 8 pada
6 September 2005M
telah mengambil keputusan dengan sebulat suara bahawa :-
i. Ajaran Azhar bin Wahab didapati bertentangan dengan fahaman akidah Ahli Sunnah Wal Jamaah dan menyeleweng dari ajaran Islam yang sebenar, dan;
ii. Bahawa mana-mana kumpulan atau orang perseorangan yang berpegang dan mengamal Ajaran Azhar bin Wahab dianggap menyalahi Hukum Syarak dan wajib bertaubat.


Mesyuarat Jawatankuasa Fatwa Negeri Sembilan Bil. 07/2014-1435H yang bersidang pada 27 Ogos 2014 bersamaan 01 Zulqaedah 1435H telah bersetuju memutuskan untuk menerima keputusan Muzakarah Fatwa Kebangsaan Kali Ke-96 berkenaan Hukum Qurban Dan Aqiqah Ke Atas Haiwan Import Yang Tidak Diketahui Umurnya dengan
sighah
 seperti berikut :

Setelah meneliti keterangan, hujah-hujah dan pandangan yang dikemukakan, Mesyuarat berpandangan bahawa Qurban dan Aqiqah telah disyariatkan dalam al-Quran dan Sunnah dan kedua-duanya merupakan sembelihan sunat yang bertujuan untuk
 taqarrub
 kepada Allah s.w.t.

Sehubungan itu, Mesyuarat bersetuju memutuskan bahawa hukum Qurban dan Aqiqah ke atas haiwan yang diimport adalah berdasarkan hukum yang telah disepakati oleh para fuqaha’, iaitu bagi anak kambing muda ianya sesuai untuk dijadikan qurban apabila umurnya genap setahun dan telah masuk ke tahun yang kedua. Manakala bagi unta disyaratkan umurnya memasuki enam tahun dan bagi kambing dan lembu pula hendaklah telah memasuki umur tiga tahun. Bagi biri-biri pula hendaklah memasuki umur dua tahun.

Para pengimport haiwan ternakan pula dinasihatkan agar untuk tujuan ibadah Qurban atau Aqiqah hendaklah berusaha bersungguh-sungguh mempastikan haiwan import tersebut mencukupi syarat-syarat yang ditetapkan kerana Qurban dan Aqiqah merupakan satu amal ibadah yang bersifat
ta’abbudiyyah
 yang perlu dilaksanakan secara sempurna.

Status pewartaan : Tidak diwartakan


"Bahawa Jawatankuasa Fatwa Negeri Kedah Darul Aman setelah mengkaji, bersetuju dengan sebulat suara memutuskan bahawa:

1. Fahaman Wahdatul Wujud menyalahi akidah Ahlus Sunnah Wal Jamaah bertentangan dengan ajaran Islam.

2. Bersetuju dengan Fatwa rasmi Negeri Johor yang telah diputuskan oleh Sohibus Samahah Sayyid 'Alwi Tahir Al-Haddad            pada tahun 1948 seperti berikut:

   "mengikut pendapat Ijma' ulamak fahaman Wahdatul Wujud adalah kufur, sesiapa yang mempercayai dan                              mengamalkannya adalah murtad. Jika pengamal ajaran tersebut mempunyai isteri tertalak dan anaknya adalah anak luar      nikah dan hartanya hendaklah diserahkan kepada Baitulmal".

3. Diharamkan fahaman Wahdatul Wujud kerana ianya menyalahi akidah Ahlus Sunnah Wal Jamaah dan bertentangan            dengan ajaran Islam, pengamal ajaran dikehendaki segera bertaubat."


Mesyuarat Lembaga Fatwa Negeri Sarawak kali ke 2 pada 12 Rejab 1417h/ 23 November 1996M telah sebulat suara mengambil keputusan bahawa Koperasi Anib Bhd adalah diwajibkan untuk mengeluar zakat.


Mesyuarat Jawatankuasa Fatwa Negeri Sembilan Bil. 07/2014-1435H yang bersidang pada 27 Ogos 2014 bersamaan 01 Zulqaedah 1435H telah bersetuju memutuskan untuk menerima keputusan Muzakarah Fatwa Kebangsaan Kali Ke-95 berkenaan Hukum Upacara Akad Nikah Di Masjid dengan
sighah
 seperti berikut :

Setelah meneliti keterangan, hujah-hujah dan pandangan yang dikemukakan, Mesyuarat berpandangan bahawa Jumhur ulama’ telah memperakukan bahawa upacara akad nikah dibenarkan untuk dilaksanakan di masjid. Bahkan ulama’ mazhab Syafie berpendapat adalah sunat dan digalakkan untuk melaksanakan akad nikah di masjid.

Sehubungan itu, Muzakarah bersetuju memutuskan bahawa melakukan upacara akad nikah di masjid atau surau adalah
sunat
 untuk mendapat keberkatan. Walaubagaimanapun, kedua-kedua pihak bagi pengantin lelaki dan perempuan yang turut menyertai upacara akad nikah tersebut
hendaklah menjaga adab dan mematuhi peraturan
 semasa berada di dalam masjid atau surau berkenaan.

Status Pewartaan : Tidak Diwartakan


Mesyuarat Jawatankuasa Fatwa Negeri Kedah yang bersidang telah membincangkan mengenai Fasakh Nikah Kerana Penyakit Aids dan Dadah. Mesyuarat memutuskan bahawa adalah diharuskan isteri menuntut fasakh terhadap suami yang mengidap penyakit aids atau penagih dadah.


Mesyuarat Lembaga Fatwa Negeri sarawak Kali ke 5 pada
20 Rabiulakhir 1421H/ 22 Julai 2000M
bersetuju dan bersependapat menentang konsep Tasawuf Falsafah Wehdatul Ujud ini kerana ianya bertentangan dengan ajaran tasawuf Islam dan bercanggah dengan fahaman Ahli Sunnah Wal Jamaah


Pada menjalankan kuasa yang diberikan oleh subseksyen 50(6) Enakmen Pentadbiran Hal Ehwal Agama Islam (Terengganu) 1422H/2001M (En. Tr. 2/2001), setelah diperkenankan oleh Duli Yang Maha Mulia Sultan dan setelah dimaklumkan kepada Kerajaan Negeri, Majlis Agama Islam dan Adat Melayu Terengganu dengan ini menyiarkan fatwa yang dibuat oleh Jawatankuasa Fatwa di bawah seksyen 50 Enakmen ini seperti yang dinyatakan dalam jadual.
JADUAL
AJARAN AZHAR BIN WAHAB
1. Ajaran Azhar bin Wahab didapati bertentangan dengan fahaman akidah al-Sunnah wal-Jamaah dan menyeleweng daripada ajaran Islam yang sebenar.
2. Bahawa mana-mana kumpulan atau orang perseorangan yang berpegang dan mengamalkan ajaran Azhar bin Wahab dianggap menyalahi hukum syarak dan wajib bertaubat.


Mesyuarat Jawatankuasa Fatwa Negeri Kedah yang bersidang pada 11 November 1989 telah membincangkan mengenai Hukum Membuat Anak Patung. Mesyuarat berpendapat bahawa mengukir/membuat patung-patung manusia dan binatang adalah
haram
 kecuali untuk permainan kanak-kanak atau bagi tujuan pendidikan, pembelajaran atau pengetahuan. Pekerjaan membuat patung mainan dan pendidikan adalah harus pada syarak.


Ahli Jawatankuasa Perunding Hukum Syara' (Fatwa) Negeri Selangor dalam persidangannya yang bertarikh 12 Februari 1998 telah membincangkan perkara di atas dan keputusannya adalah seperti berikut :

'Bahawasanya, Ajaran Tijah @ Khatijah bt. Ali adalah bertentangan dan menyeleweng daripada akidah umat Islam. Umat Islam yang mengikuti ajaran ini hendaklah bertaubat dan kembali kepada ajaran Islam yang sebenar.'


Mesyuarat Jawatankuasa Fatwa Negeri Kedah yang bersidang telah membincangkan mengenai Mencarum Dalam KWSP. Mesyuarat memutuskan bahawa harus pada syarak bagi seorang pekerja mencarum sebahagian wang pendapatannya ke dalam KWSP dan wang tersebut harus dilaburkan di dalam bank sekalipun wujud syubhah di dalamnya kerana untuk menjamin keselamatan harta itu.


Mesyuarat Lembaga Fatwa Negeri Sarawak Kali ke 9 pada
29 Syaaban 1426H/ 3 Oktober 2005M
mesyuarat telah bersetuju menerima keputusan yang telah diambil oleh Majlis Raja-Raja dalam persidangan-persidangan yang ke-101 pada 18 Jun 1975 serta pendapat Jawatankuasa Fatwa Kebangsaan Bagi Hal Ehwal Agama Islam Malaysia dan memutuskan bahawa ajaran ini 'terkeluar dari Islam dan pengikut-pengikutnya tidak boleh menikmati hak-hak sebagai orang Islam termasuk pengkebumian dalam Tanah Perkuburan Islam.'


Jawatankuasa Fatwa yang bersidang pada 23 Ogos 1999 memutuskan :

'Bahawa Jawatankuasa Perunding Hukum Syara' (Fatwa) Negeri Selangor yang bersidang pada 23 Ogos 1999 sebulat suara memutuskan bahawa hukum lelaki memakai emas putih adalah haram berdasarkan kenyataan Prof. Zahari Dato' Sulaiman bahawa emas putih terhasil campuran daripada 2 unsur logam iaitu emas kuning dicampur perak. Hujjah bagi pengharaman lelaki memakai emas putih kerana kadar emas yang dicampurkan dengan perak adalah lebih tinggi daripada perak sehinggalah kadar emas itu melebihi daripada 50% setahun adakalanya mencecah sehingga 75%'.


Jawatankuasa Fatwa bersetuju serta memberi pendapatnya bahawa jika majikan berkenaan menetapkan wang pampasan itu untuk isteri atau anak-anak maka wang pampasan itu khusus untuk mereka. Tetapi jika wang pampasan itu diberi kerana pekerjaan si mati maka ia adalah pusaka dan wang pampasan tersebut perlu difaraidkan.


Mesyuarat Lembaga Fatwa Negeri Sarawak kali ke 6 pada 8 Zulkaedah 1422H/ 22 Januari 2002M membuat kesimpulan dan cadangan bahawa :
i) Tidak semua fahaman dan pegangan kepada "Nur Muhammad" itu sesat, kerana sebahagian ulaam mu'tabar seperti Imam Ibnu HAjar Al-Haitami, Syaikh Ibrahim Al-Baijuri, Sayyidis-Syaikh Ja'far Al-Barzanji,Sulthanul Awliya' Syaikh Abdul Qadir Al-Jilani dan ramai lagi, menerima konsep ini dengan penafsiran yang sewajarnya tanpa melampaui batas 'aqidah dan syariah Islam. Dalam penafsiran mereka "Nur Muhammad" adalah seawal-awal makhluk ciptaan Allah swt, bersifat dengan sifat baharu (bukannya qadim) dan sekali-kali tidak mempunyai unsur-unsur ketuhanan.
ii) Kesalahfahaman dan penyelewengan banyak berlaku kerana sebahagian kelompok telah tersalah atau dengan sengaja memberikan tafsiran yang salah kepada hadith-hadith yang menyebut bahawa 'Nur Muhammad' ini diciptakan daripada "nur allah" atau dengan tafsiran yang seolah-olah "Nur Muhammad" itu adalah satu juzuk daripada zat Allah s.w.t. yang mana tafsiran ini adalah nyata bercanggah dengan aqidah ISlam dan tidak ada seorang pun ulama mu'tabar yang berpegang dengan penafsiran sedemikian. Tafsiran sebeginilah yang sesat lagi menyesatkan dan semestinya dibendung.
iii) Konsep "Nur Muhammad" sebagaimana yang dipegang oleh sebahagian ulama mu'tabar, sewajarnya diletakkan dalam perkara khilafiyyah yang sepatutnya ditanggapi diterima dengan fikiran terbuka dan rasa tasamuh yang tinggi. Percaya atau tidak kepada hal yang demikian tidaklah merosakkan aqidah
iv) Oleh kerana tidak semua pegangan terhadap konsep "Nur Muhammad" itu sesat, maka sewajarnya kita janganlah bermudah-mudah untuk menyesatkannya tanpa usul periksa terlebih dahulu. Menyesatkan konsep "NUr MUhammad" secara keseluruhan akan mengakibatkan hukuman sesat kepada ramai ulama mu'tabar yang menjadi sandaran ummat
Menurut Pengerusi salah faham mengenai "Nur Muhammad" hendaklah ditangani dengan memberikan penjelasan yang sewajarnya berpandukan para ulama terdahulu disamping menjaga adabul-ikhtilaf


Ahli Jawatankuasa Perunding Hukum Syara' (Fatwa) Negeri Selangor dalam persidangannya yang bertarikh 12 Februari 1998 telah membincangkan perkara di atas dan keputusannya adalah seperti berikut :

'Ajaran Sulaiman ( Bakhtera Nabi Noh ) adalah bertentangan dan menyeleweng dari akidah Islam. Umat Islam yang menganuti ajaran ini hendaklah bertaubat dan kembali ke ajaran Islam yang sebenar'.


Mesyuarat Jawatankuasa Fatwa Negeri Kedah yang bersidang telah membincangkan mengenai Mendoakan Orang Kafir. Mesyuarat memutuskan bahawa haram ke atas seseorang muslim yang dengan sengaja berdoa dengan kebaikan seperti berdoa untuk diberi keampunan atau diberi rahmat atau dipanjang umur kepada orang yang bukan berugama Islam kecuali untuk diberi taufiq dan hidayah kepada memeluk agama Islam.


Setelah meneliti dan mengamati dengan mendalam persoalan yang dikemukakan, mesyuarat bersetuju merumuskan bahawa:
a) Pihak berkuasa berhak menangkap haiwan-haiwan yang merayau di kawasan-kawasan tertentu serta menganggu ketenteraman awam dan seterusnya segera memaklumkan kepada pihak tuannya, bagi menyelesaikannya mengikut Undang-undang Kecil Haiwan Merayau (Majlis Daerah Kemaman )1989.
b) Jika tuannya tidak tampil dalam tempoh-tempoh tertentu pihak berkuasa bolehlah melelong haiwan itu.
c) Harga lelong, setelah ditolak kos pengurusan makan minum, hendaklah dikembalikan kepada tuannya, jika tuannya atau wakilnya itu hadir semasa lelongan.
d) Jika tuannya atau wakilnya tidak hadir semasa lelongan, harga lelongan yang telah ditolak dengan kos pengurusan makan minum itu , hendaklah diserahkan kepada Baitulmal sebagi wang amanah dan dikembalikan kepada tuannya apabila dituntut.


Ahli Jawatankuasa Perunding Hukum Syara' (Fatwa) Negeri Selangor dalam persidangannya yang bertarikh 29 April 1999 telah membincangkan perkara di atas dan keputusannya adalah seperti berikut:

'Jawatankuasa Fatwa kali 1/99 membuat keputusan menangguhkan perkara ini bagi mendapat kajian yang lebih lanjut dan terperinci sebelum hukum diputuskan'.

*kertas kerja ini telah dibawa ke Muzakarah Fatwa Kebangsaan untuk keputusan lanjut.


Mesyuarat Jawatankuasa Perundingan Hukum Syarak Kali Ke-88 yang bersidang pada 19 November 2014 telah berbincang dan mengambil keputusan bersetuju bahawa pembayaran zakat fitrah di luar bulan Ramadan adalah dikategorikan sebagai sedeqah wajib.


Mesyuarat Jawatankuasa Fatwa Negeri Kedah yang bersidang pada 30 April 2007 telah membincangkan mengenai Membina Replika Kaabah Untuk Tujuan Pengajaran Dan Pembelajaran. Mesyuarat membuat keputusan bahawa binaan tetap replika berbentuk kaabah adalah dilarang bagi mengelakkan kekeliruan dalam masyarakat. Walaubagaimanapun replika kaabah yang berbentuk gambar atau menggunakan bahan-bahan mudah alih adalah dibenarkan bagi tujuan pengajaran dan pembelajaran.


Mesyuarat Lembaga Fatwa Negeri Sarawak kali ke 6 pada
8 Zulkaedah 1422H/ 22 Januari 2002
bersetuju menolak ajaran kumpulan ini kerana ajaran kumpulan Al Mas adalah menyeleweng dan sesat dari segi akidah dan syariat ajaran Islam yang sebenarnya. Oleh yang demikian umat Islam dilarang mengamalkan ajaran ini. Walaupun ajaran ini masih berkembang di Semenanjung Malaysia.


1. Mesyuarat Jawatankuasa Perunding Hukum Syara' (Fatwa) Negeri Selangor yang bersidang pada 16 Januari 2001 telah sebulat suara membuat keputusan bahawa pembayaran-pembayaran fidyah dan kifarah yang tertangguh adalah tidak digandakan (harus). Ini menurut sebahagian pandangan mazhab Syafie.

2. Walaubagaimanapun, sekiranya pihak pembayar ingin membuat pembayaran fidyah dan kifarah secara berganda maka ianya boleh diterima.

3. Oleh itu, pembayaran fidyah dan kifarah ini diberi dua pilihan:

-- a. Digandakan pembayaran fidyah dan kifarah mengikut tahun yang ditinggalkan.

-- b. Tidak digandakan pembayaran.

4. Pandangan ini diambil kira ia berbetulan dengan ajaran Islam yang tidak sama sekali menyusahkan manusia yang menganut ajarannya.


Mesyuarat Jawatankuasa Perundingan Hukum Syarak Wilayah Persekutuan Kali Ke-88 yang bersidang pada 19 November 2014 telah berbincang dan mengambil keputusan :

Mengekalkan keputusan Mesyuarat Khas Jawatankuasa Perundingan Hukum Syarak Wilayah Persekutuan bertarikh 12 September 2012, perkara 3.7 ”Jawatankuasa berpandangan bahawa tafsiran Asnaf ar-Riqab adalah kekal sebagaimana yang telah termaktub di dalam al-Quran dan hadith. Walaubagaimanapun, jawatankuasa berpandangan bahawa bagi wanita yang terjebak dalam kancah maksiat dan mereka yang terlibat dalam penyalahgunaan dadah boleh dipertimbangkan agar agihan zakat disalurkan di bawah asnaf fakir atau miskin”.


" Bahawa Jawatankuasa Fatwa Negeri Kedah Darul Aman setelah mengkaji, bersetuju dengan sebulat suara mengharamkan amalan perbomohan Puan Rodziah binti Haji Ismail (K/P. 490908-02-5326) kerana mendapati ianya berlawanan dengan hukum syarak dan iktikad Ahli Sunnah Wal Jamaah.

Jawatankuasa juga bersetuju mengharamkan beliau daripada berkomunikasi dalam apa jua cara dalam memberikan khidmat kebomohan kepada mana-mana orang Islam kerana dikhuatiri boleh menjejaskan aqidah dan menggugat ketenteraman awam."


Mesyuarat Lembaga Fatwa Negeri Sarawak Kali Ke 7 pada 27 Jun 2002M bersetuju menerima kertas kerja dan memperakukan keputusan Jawatankuasa Majlis Kebangsaan ini :
1. Harga zakat fitrah di seluruh Malaysia adalah berbeza-beza di antara sebuah negeri dengan sebuah negeri-negeri yang lain. Ini adalah disebabkan harga beras yang berbeza-beza. Walaubagaimanapun kadar sukatan bagi menentukan berat beras adalah sama iaitu satu gantang Baghdad
2. Bahagian Penyelidikan JAKIM telah memperakukan beberapa kaedah dan garis panduan bagi penetapan harga zakat fitrah untuk dilaksanakan di seluruh Malaysia iaitu :-
a. Kaedah Penentuan harga zakat fitrah menggunakan kadar sukatan gantang Baghdad
b. Beras Super Tempatan Gred A menjadi bahan asas yang akan digunakan untuk penentuan
c. Satu gantang Baghdad beras Super Tempatan Gred A beratnya 2.70 kg
d. Harga zakat fitrah bagi negeri-negeri berdasarkan kepada harga semasa bagiberas Super Tempatan Gred A beratnya 2.70 kg di negeri berkenaan


Mesyuarat Jawatankuasa Perundingan Hukum Syarak Wilayah Persekutuan Kali Ke-88 yang bersidang pada 19 November 2014 telah berbincang dan bersetuju dengan pemberian bantuan zakat kepada pembayar zakat harta dan pewakaf tunai ( untuk diagihkan kepada asnaf yang tinggal di luar Wilayah Persekutuan) untuk Bantuan Am Pelajaran di IPT sahaja.


Sembahyang yang terluput adalah wajib di qhada' samada disengajakan atau tidak sengaja.


Setelah berbincang mesyuarat berpendapat membuat pengumuman dalam masjid dalam perkara-perkara harus adalah diharuskan selagi ia tidak menganggu orang-orang yang sedang beribadah di dalamnya.


Mesyuarat Jawatankuasa Perundingan Hukum Syarak Wilayah Persekutuan Kali Ke-88 yang bersidang pada 19 November 2014 telah berbincang dan mengambil keputusan menyokong keputusan Majlis Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia dan mengharamkan pemikiran liberalisme dan pluralisme agama di Wilayah-Wilayah Persekutuan.


Mesyuarat telah menghalusi dan berpendapat sinf Fiisabilillah tidak tepat dan tidak wajar untuk dibelanjakan bagi hadiah unian Hafaz Al-Quran pelajar-pelajar sekolah.


Mesyuarat Jawatankuasa Perundingan Hukum Syarak Wilayah Persekutuan Kali Ke-88 yang bersidang pada 19 November 2014 telah berbincang dan menyokong keputusan Majlis Muzakarah Jawatankuasa Fatwa Majlis Kebangsaan Bagi Hal Ehwal Ugama Islam dan bersetuju mengharamkan Sisters In Islam di Wilayah-Wilayah Persekutuan.


Mesyuarat Jawatankuasa Fatwa Negeri Kedah yang bersidang telah membincangkan mengenai Bekerja Sebagai Pramugari. Mesyuarat memutuskan bahawa bekerja sebagai pramugara / pramugari dengan syarikat penerbangan adalah bertujuan untuk memberi perkhidmatan yang sebaik mungkin kepada para penumpang yang memerlukan kemudahan dan keselesaan. Dengan itu pekerjaan itu adalah harus dan gaji yang diterima adalah halal.


Kebiasaan membaca tahlil semasa mayat tiba untuk disembahyang adalah kerana untuk menunggu orang-orang yang hendak sembahyang, yang mana kebiasaannya dalam masyarakat kita orang-orang itu dijemput. Ini bererti membaca tahlil itu bukan disengajakan untuk melengah-lengahkan jenazah yang dikehendaki segera disempurnakan segala urusannya termasuk pengkebumiannya.